Iako nema nikakve sumnje da savremeni način uređenja prostora u većini slučajeva podrazumeva što manje nameštaja u životnom prostoru, bez preteranih detalja, postoje ljudi koji su i te kako svesni da su tepisi, prostirke i drugi detalji vrlo bitni i da čine prostor mnogo toplijim. Ne samo da savremeni trendovi podrazumevaju prozore koji su otvoreni, odnosno na kojima ne postoje zavese, nego i generalno što manje nameštaja. Sve to je u potpunoj suprotnosti sa ranijim načinom uređivanja životnog prostora.\nNaime, svi vrlo dobro znamo da su u kućama ranije postojali, recimo regali od punog drveta uglavnom, zatim teške zavese, kao i debeli tepisi. Prema mišljenju mnogih, sve to je u velikoj meri stvaralo zagušljivu atmosferu, ali ljudi su bili naviknuti na takav način uređenja prostora. Jednostavno, takav nameštaj se prenosio sa generacije na generaciju i niko nije preterano razmišljao o tome da li nameštaj takvog tipa zagušuje možda prostor.\nU današnje vreme, međutim, zavese se sve ređe koriste, pa čak i tepisi. Kada je u pitanju nameštaj od punog drveta, koji je i bogatiji, sve je manje stambenih prostora u kojima se on može videti. Razlog za to su svakako savremeni trendovi u uređenju prostora, ali i ponuda nameštaja koja je sasvim drugačija nego ranije.\nZavese imaju svoju funkciju\nČak i ako neko teži da stambeni prostor uredi u skladu sa savremenim trendovima, definitivno bi trebalo da tom prilikom koristi i zavese. Iako je moda takva da su poželjni prozori bez ikakvih zavesa ili venecijanera, na primer, treba razmišljati o tome koju ulogu takav vid zaštite prozora ima. Naime, pored toga što će stan ili kuća prosto delovati toplije, ako u prostoru postoje i zavese, a posebno ako su one u kompletan nameštaj dobro uklopljene, nema nikakve sumnje da će one štititi u velikoj meri ukućane. I to ne samo da će ih štititi od sunčeve svetlosti u toku leta, nego će i sam prostor učiniti toplijim, u toku zimskih meseci. Uz sve to, celokupan stambeni prostor će bez ikakve sumnje izgledati mnogo toplije i ukućnima će biti prijatnije. Tim pre ako je u pitanju, na primer stan u stambenoj zgradi, preko koje se nalazi neka druga zgrada. Ukoliko u određenom prostoru postoje zavese, onda ukućanima neće smetati ni blizina te zgrade, prosto zato što će ona biti zaklonjena zavesama ili venecijanerima.\nA ono o čemu bi svi trebalo da vode računa i što je posebno važno u tom slučaju jeste dezen na zavesi, odnosno njena boja. Nema nikakve sumnje da zavese treba da budu diskretne, te da imaju svoju ulogu koja utiče na kvalitet života ljudi koji u tom prostoru obitavaju. U tom smislu treba sa puno pažnje birati zavese, a u smislu da treba voditi računa o tome od kog su materijala na prvom mestu izrađene, te da li se njihova boja, odnosno dezen uklapa u sam ambijent.\nSvakako je najbitnija praktična uloga koju takav vid detalja ima u prostoru, iako bez sumnje treba voditi računa i o estetici. Na svu sreću, zavese od različitih materijala i najrazličitijih boja i dezena postoje na tržištu, pa ne bi trebalo da predstavlja problem ni pronalazak odgovarajuće zavese za konkretni prostor.


STANDARDI ZA SAMOVREDNOVANJE I OCENJIVANjE KVALITETA VISOKOŠKOLSKIH USTANOVA\nVisokoškolska ustanova utvrđuje strategiju obezbeđenja kvaliteta, koja je dostupna javnosti\nVisokoškolska ustanova utvrđuje način (standarde) i postupke za obezbeđenje kvaliteta svog rada, koji su dostupni javnosti.\nVisokoškolska ustanova izgrađuje organizacionu strukturu za obezbeđenje kvaliteta.\nKvalitet studijskog programa obezbeđuje se kroz praćenje i proveru njegovih ciljeva, strukture, radnog opterećenja studenata, kao i kroz osavremenjivanje sadržaja i stalno prikupljanje informacija o kvalitetu programa od odgovarajućih organizacija iz okruženja.\nKvalitet nastavnog procesa obezbeđuje se kroz interaktivnost nastave, uključivanje primera u nastavu, profesionalni rad nastavnika i saradnika, donošenje i poštovanje planova rada po predmetima kao i praćenje kvaliteta nastave i preduzimanje potrebnih mera u slučaju kada se utvrdi da kvalitet nastave nije na odgovarajućem nivou.\nVisokoškolska ustanova neprekidno radi na podsticanju, obezbeđenju uslova, praćenju i proveri rezultata naučnoistraživačkog, umetničkog i stručnog rada i na njihovom uključivanju u nastavni proces.\nKvalitet nastavnika i saradnika obezbeđuje se pažljivim planiranjem i izborom na osnovu javnog postupka, stvaranjem uslova za permanentnu edukaciju i razvoj nastavnika i saradnika i proverom kvaliteta njihovog rada u nastavi.\nKvalitet studenata se obezbeđuje selekcijom studenata na unapred propisan i javan način, ocenjivanjem studenata tokom rada u nastavi, permanentnim praćenjem i proveravanjem rezultata ocenjivanja i prolaznosti studenata i preduzimanjem odgovarajućih mera u slučaju propusta.\nKvalitet udžbenika, literature, bibliotečkih i informatičkih resursa se obezbeđuje donošenjem i sprovođenjem odgovarajućeg podzakonskog akta.\nKvalitet upravljanja visokoškolskom ustanovom i kvalitet nenastavne podrške se obezbeđuje utvrđivanjem nadležnosti i odgovornosti organa upravljanja i jedinica za nenastavnu podršku i permanentnim praćenjem i proverom njihovog rada.\nKvalitet prostora i opreme se obezbeđuje kroz njihov adekvatan obim i strukturu.\nKvalitet finansiranja visokoškolske ustanove obezbeđuje se kroz kvalitet izvora finansiranja, finansijsko planiranje i transparentnost u upotrebi finansijskih sredstava što dovodi do finansijske stabilnosti u dugom roku.\nVisokoškolske ustanove obezbeđuju značajnu ulogu studenata u procesu obezbeđenja kvaliteta i to kroz rad studentskih organizacija i studentskih predstavnika u telima visokoškolske ustanove kao i kroz anketiranje studenata o kvalitetu visokoškolske ustanove.\nSTANDARD 14 : Sistematsko praćenje i periodična provera kvaliteta\nVisokoškolska ustanova kontinuirano i sistematski prikuplja potrebne informacije o obezbeđenju kvaliteta i vrši periodične provere u svim oblastima obezbeđenja kvaliteta.


Bozóki Antal (hon)lapja: Apel javnih ličnosti strankama i koalicijama demokratske opozicije\n27. januar 2022. 10:14\nMalo je reći da je srpsko društvo pred potpunim kolapsom. Devastacija koja ostaje iza decenije naprednjačkog režima takvih je razmera da će se s njenim posledicama suočavati generacije.\nMoralno posrnuće, političko i prirodno zagađenje, upropašćavanje kulturnog nasleđa i veličanje neukusa manifestacije su društva duboko ogrezlog u sveopštoj korupciji. Ako se proces uništavanja države, institucija, javne imovine, gradova i prirode najhitnije ne zaustavi, i sam opstanak zemlje, u ekonomskom, kulturnom, demografskom smislu, ozbiljno se dovodi u pitanje.\nSrbiji je neophodna ne samo smena vlasti, već i preuzimanje odgovornosti za nove politike koje će se spremno suočiti sa nataloženim problemima. Uz apsolutnu podršku izlasku opozicije u više programskih kolona, uz uverenje da politički i vrednosno srodne kolone zbirno imaju velike šanse za izborni uspeh, smatramo da je neophodno da se usaglase principi koji stoje iznad specifičnih programskih i usko partijskih ciljeva, a koji suštinski objedinjuju sve demokratske snage u borbi protiv jedinog protivnika – naprednjačkog režima.\n1 – da na predstojećim izborima i tokom predizborne kampanje sve stranke i koalicije zastupaju svoje autentične političke programe, ali uz obavezno uzajamno poštovanje, podršku i isticanje zajedničkog cilja – a to je smena aktuelne vlasti. Neprihvatljiv je i duboko štetan svaki sukob i razmena optužbi između stranaka i koalicija koje pretenduju na glasove demokratske Srbije.\n2 – zajednička i koordinisana kontrola izbornog procesa i zaštita glasačkih kutija je ključna za uspeh izbora u datim okolnostima. Potpuno je jasno da se glasačke kutije moraju braniti od institucionalizovanog režimskog nasilja i da je jedini način njihove odbrane fizičko prisustvo značajnog broja kontrolora, čija se masovnost i raspored na biračkim mestima može omogućiti samo saradnjom svih stranaka demokratske orijentacije.\n3 – da se stranke opozicije nedvosmisleno i javno obavežu da neće ulaziti u bilo kakvu postizbornu saradnju i koaliciju sa partijama, udruženjima građana i pojedincima koji su direktno ili indirektno zloupotrebljavali Ustavom definisane nadležnosti najviših državnih institucija.\n4 – da se svi učesnici izbora već sada obavežu da će nakon smene aktuelne vlasti obezbediti uslove za neometano ispitivanje i utvrđivanje eventualnih zloupotreba koje su počinjene u ime ili za račun aktuelnih vladajućih političkih organizacija, i njihovo sankcionisanje u skladu sa zakonom ukoliko se utvrdi da je delovanjem istih učinjena šteta državi Srbiji i njenim građanima.\n5 – da se opozicija koja izlazi na izbore, garantujući nezavisnost pravosuđa, obaveže da će po smeni vlasti bezrezervno podržati pravosudne organe u utvrđivanju eventualne krivične odgovornosti i u sprovođenju krivičnih postupaka protiv svih pojedinaca uključenih u afere koje su devastirale Srbiju tokom decenije naprednjačke vladavine.\n6 – da se odmah po smeni vlasti, a po preporuci posebnog tela sačinjenog od strane nespornih nestranačkih autoriteta iz oblasti nauke, kulture i prava, obustave svi sporni projekti kojima se ugrožava zdravlje, priroda, kulturno nasleđe, infrastruktura, a koje je inicirala ili sprovela u delo naprednjačka vlast, kao i da se pokrenu postupci za utvrđivanje odgovornosti za sve koruptivne, protivpravne, zdravstveno ugrožavajuće i kulturološki sporne projekte realizovane od strane aktuelne vlasti.\n7 – da se stranke i koalicije, u ime demokratskih i građanskih vrednosti za koje se zalažu, jasno, javno i bez alternative izjasne o svom zalaganju za članstvo Srbije u Evropskoj uniji, kao najvažnijem političkom, ekonomskom i kulturnom partneru savremene Srbije.\n8 – da se stranke i koalicije dogovore oko zajedničkog predsedničkog kandidata koji će kompetentno predstavljati vrednosti savremene, evropske Srbije svesne svog identiteta i kulturnog nasleđa, i koji će racionalno i odgovorno zastupati interese svih građana Srbije, promovišući univerzalne vrednosti suživota, saradnje, uzajamnog poštovanja i pomirenja svih naroda u zemlji i okruženju.\nPozivamo sve demokratske snage Srbije koje nameravaju da u aprilu izađu na izbore da se pred građanima javno obavežu da će stati uz navedene principe, bez čije primene Srbija, po našem mišljenju, ne može da započne dug i težak proces suočavanja sa nasleđem naprednjačke vladavine i otpočne obnovu države i društva. Pozivamo vas da javnim iskazivanjem saglasnosti i obavezivanjem na poštovanje sadržaja ovog dokumenta građanima Srbije, naviknutim na razočaranja i nedoslednosti, pošaljete poruku da u zajedništvu i principijelnosti postoji realna šansa za stvarnu i korenitu promenu sistema.\nDanas, 27. januar 2022. 9.


Radnici Željezare će do 1. septembra primati plate - preduzetnica.me\nPočetna»Teme»Radnici Željezare će do 1. septembra primati plate\nPremijer Dritan Abazović kazao je da osim Davidovića postoji još zainteresovanih investitora, ne želeći da precizira o kojim kompanijama je riječ, piše Pobjeda.me.\n– Očekujemo konkretno rješenje ili da se barem stvari pokrenu sa mrtve tačke. Na prošlom sastanku je bilo određenog napretka, ali sve zavisi od današnjeg razgovora sa premijerom. Ukoliko se to ne desi, uslijediće radikalizacija protesta, jer sigurno nećemo mirno čekati septembar da nas vlasnici kompanije otjeraju kući – kazao je Pobjedi jedan od radnika Ivan Vujović.\nPrethodni PostInvestitori i poslovni anđeli zainteresovani za ulaganja u crnogorske startapove\nSljedeći Post Sindikat prosvjete: I nastavnici na određeno da imaju zarade za jul i avgust


ULES CG: Ispuniti zahtjeve zaposlenih u RTV Rožaje – Portal RTPV\nNaslovna / Vijesti / Društvo / ULES CG: Ispuniti zahtjeve zaposlenih u RTV Rožaje\nRTPV 21. Novembra 2019.\tDruštvo Ostavite komentar 112 pregledi\nUnija lokalnih javnih emitera Crne Gore apeluje na lokalnu vlast u Rožajama da, kao osnivači radio-televizije u tom gradu, preduzmu neophodne mjere u skladu sa zakonom i izađu u susret kolegama koji su danas stupili u jednosatni štrajk. ”Smatramo da je u zajedničkom interesu kako osnivača i građana, tako zaposlenih u RTV Rožaje, da se u što kraćem vremenskom periodu riješe problemi sa kojima su naše kolege suočene. Stoga očekujemo da će se pristupiti pronalaženju rješenja i ispunjavanju zahtjeva koje su zaposleni apostrofirali”, navodi se u saopštenju Upravnog odbora.\n”Obzirom da je ULES CG strukovno udruženje koje čini 12 lokalnih javnih emitera u Crnoj Gori raspoloženi smo da u skadu sa našim mogućnostima doprinesemo da se problemi prevaziđu i u krajnjem ukažemo na pozitivne primjere iz drugih gradova”, dodaju iz Unije”.\n”Posebno napominjemo da je današnji štrajk održan kada naši članovi sa primorja Radio Tivat i Radio Kotor, obilježavaju višedecenijske jubileje uspješnog poslovanja, te stoga smatramo da je neophodno u narednom periodu pospješiti položaj zaposlenih i sam status lokalnih javnih emitera i na sjeveru države. Zbog toga očekujemo da će se zakonska rješenja koja smo predložili uvažiti i u što skorijem periodu usvojiti, kako bi lokalni javni emiteri dobili finansijsku stabilnost i mogli da funkcionišu kao istinski javni medijski servisi” saopšteno je iz ovog udruženja.\nPredhodno Ekološki magazin 20. 11. 2019.\nSledeće Uručene ovogodišnje nagrade „20. novembar“


Mini Šengen ima veliki značaj za prevazilaženje (post)kovid krize - Demostat - Dnevni list Danas\nPočetna » Politika » Demostat » Mini Šengen ima veliki značaj za prevazilaženje (post)kovid krize\nDemostat/Marija Stojanović21.06.2021. 13:19\nS druge strane, na ovu temu nismo uspeli da dobijemo nikakav komentar od predstavnika kosovskih Albanaca, niti od najvećih stranaka vladajuće koalicije u Crnoj Gori.\nMini Šengen je zajednička inicijativa Srbije, Albanije i Severne Makedonije iz 2019, i odnosi se na slobodan protok robe, kapitala i ljudi.\nPriština se u septembru 2020. Vašingtonskim sporazumom o ekonomskoj normalizaciji odnosa sa Beogradom takođe obavezala da će se pridružiti navedenom projektu, ali aktuelna kosovska vlada na čelu sa Aljbinom Kurtijem u svom programu ne govori o tome, već se navodi da će Kosovo “zastupati nezavisan stav o regionalnoj saradnji”, kao i da će “zastupati interese zemlje i građana u različitim formatima regionalne saradnje”.\n– Naročito regionalne inicijative kao što je Mini Šengen doprinose povezanom i umreženom Zapadnom Balkanu, imaju potencijal za brži razvoj regiona. Istovremeno, novi je imperativ ubrzati integraciju regiona u Uniju. Mini Šengen će uticati na brži i neometaniji protok građana, roba i usluga, smanjiti troškove za kompanije i građane, povećati izvoz i razviti turistički potencijal. Naročito se u ovom teškom kriznom periodu pokazalo da su regionalna povezanost i solidarnost izuzetno važni u zajedničkoj borbi za spasavanje ljudskih života. Dokazano je da je u teškim trenucima najsnažnija podrška susedima, što se pokazalo na primeru solidarnosti koju je Srbija dala izdvajajući vakcine za zemlje regiona. Ta podrška je bila značajnija i brža od podrške pružene preko sistema “Kovaks”, ističe naša sagovornica.\n-Pitanje ne bih sveo samo na Mini Šengen, već i na ukupno regionalno povezivanje. Mini Šengen je samo politički izdvojena inicijativa koja vodi istom ishodu – stvaranju Regionalne ekonomske zone. Nedavna procena Svetske banke je da bi uspostavljanje Regionalne ekonomske zone donelo 3,5 milijarde evra dodate vrednosti regionu. Pitanje je šta treba da bude ostvareno Mini Šengenom – šta je agenda, odnosno šta je sve na njoj i koje sve države treba da okupi. Meni se čini da je reč samo o verziji Regionalne ekonomske zone koju sprovode države koje nemaju sumnje oko dobiti od jače regionalne integracije. Dakle, one uzimaju elemente sa agende Regionalne ekonomske zone i implementiraju ih. Ipak, inicijativa je značajna zato što gura napred i implementaciju Regionalne ekonomske zone, zaključuje Novaković za Demostat.\nBranislav BorenovićCEFTAigor novakovicMini ŠengenSonja MirakovskaVesna MarkovićBeograd


"OVK sinonim slobode, Vojska Kosova što pre" FOTO | Info | Region\n"OVK sinonim slobode, Vojska Kosova što pre" FOTO 1 Podijeli Podijeli na facebook Podijeli na twitter Podijeli na viber Pošalji na mail\n18.02.2018. / 17:05\nOslobodilačka vojska Kosova sa Ademom Jašarijem na čelu i na hiljade njenih boraca i mirovni pokret predvođen Ibrahimom Rugovom su sinonim ove slobode, poručuje Veselji. Tači: Vojska Kosova - pod hitno\nKosovo je danas nastavilo da obeležava deceniju od samoproglašene nezavisnosti. Održana svečana sednica parlamenta, kao i parada vojnih snaga BSK. Evo koje su poruke izgovorili predstavnici Prištine, ali i strani gosti koji su došli da podrže prištinske vlasti.\nPredsednik Skuptine Kosova Kadri Veselji rekao je na svečanoj sednici Skupštine Kosova da druga dekada državnosti Kosova zahteva više rada i odgovornosti, posebno u sferi ekonomije."Druga dekada nezavisnosti treba da bude dekada ekonomskog blagostanja građana Kosova", kazao je Vaselji.\nOn je na početku govora istakao da su bili malobrojni oni koji su pre 20 godina verovali da će Kosovo stići tu gde je sada. "Oslobodilačka vojska Kosova sa Ademom Jašarijem na čelu i na hiljade njenih boraca i mirovni pokret na čelu sa Ibrahimom Rugovom su sinonim ove slobode", kazao je on.\nOcenio je da Kosovo ima odlične odnose sa susedima i da "u duhu saradnje izgrađuje odnose sa severnim susedom - Srbijom".\nOcenio je da Kosovo treba da se oslobodi tereta negativnih agendi, nepotrebnih rasprava, folklornog nacionalizma, tereta politike koja umesto razvojnih alternativa proizvodi negativne etikete jednih protiv drugih.\nNIKO TAKO NE VOLI AMERIKANCE\nEngel je rekao da je Kosovo za deset godina nezavisnosti ostvarilo veliki napredak i naglasio da nigde na svetu nema naroda koji je tako prijateljski raspoložen prema Sjedinjenim Američkim Državama.\nObraćajući se poslanicima Skupštine Kosova na svečanoj sednici posvećenoj desetoj godišnjici proglašavanja nezavisnosti Kosova, Engel je rekao da su mu poznata gaženja ljudskih prava, pritisci, presije kojima su bili izloženi građani Kosova, ali da je posle dekade čekanja ipak proglašena nezavisnost.\nPoručio je da želi da građane Kosova vidi da putuju bez viza i da je budućnost zemlje u Evropskoj uniji, Natou i u Ujedinjenim nacijama.\nEdi Rama izjavio je kako su Kosovo i Albanija "dve realnosti koje su administrativno odvojene", ali koje žive u međusobnoj prirodnoj, ekonomskoj, političkoj i institucionalnoj interakciji" u funkciji nezaustavljivog približavanja budućeg nacionalnog programa".\nRama je rekao da je pre jedne dekade Kosovo ostvarilo veliku težnju tako što je postalo "najnovija država na karti sveta", da danas ima "više od 115 priznanja", kao i da je postigla značajan napredak u jačanju institucije i demokratske države.\nSvečanoj sendici Skupštine Kosova nisu prisustvovali poslanici Srpske liste kao i deo poslanika Samoopredeljenja, krila njenog lidera Aljbina Kurtija.\nTAČI: ŠTO PRE VOJSKA\n"Okupili smo se da obeležimo deset godina od stvaranja države Kosovo. Mnoge su se generacije žrtvovale da proglasimo nezavisnost Kosova 17. februara 2008. godine. Naš put prema slobodi i nezavisnosti je bio težak i mučan", kazao je on.\nKosovo proslava decenija\n18.02.2018. / 17:38\nCIKLON B= rješenje


Ignorisanje ekstremizma može imati nesagledive posljedice » CDT\n06/04/2021 CDT Portal\nCentar za demokratsku tranziciju (CDT) poziva Vladu Crne Gore da kreira nove politike suprotstavljana nasilnom ekstremizmu i izgradnje otpornosti društva na negativne uticaje na demokratske procese koji su izazvani djelovanjem unutrašnjih ili spoljnih činilaca.\nPrethodne vlade nijesu imale političke volje i/ili znanje da se na kvalitetan način suprotstave ovim pojavama, i jedino tijelo u sistemu koje se je djelovalo na organizovan način je bio Nacionalni operativni tim za sprovođenje Strategije suzbijanja nasilnog ekstremizma (NOT). NOT je u svom radu uspio da na kvalitetan način involvira smo dio institucija koje su zadužene za ovu oblast i dominantno se bavio temom stranih boraca u Siriji i Ukrajini, dok su ostale ne manje važne teme ostale u drugom planu.\nZato predlažemo da se iskoriste dobre osnove na kojima je NOT formiran i izvrši transformacija ovog tijela kako bi se moglo na sveobuhvatan način baviti problemima radikalizacije i ekstremizma. Potrebno je proširiti njegov rad na nekoliko novih oblasti: suprotstavljanje nekontrolisanom rastu etnonacionalizma, nedozvoljenim političkim i finansijskim uticajima iz inostranstva i intenzivnijem suprotstavljanju medijskim manipulacijama i dezinformacijama. Jedan od veoma važnih koraka naprijed bio bi i podizanje političkog nivoa članova NOT-a, kroz uključivanje funkcionera na visokom nivou, kako bi se neutralisali izgovori za nedonošenje odluka, neaktivnost i političko nerazumijevanje važnosti ove teme.\nOvo su neke od ključnih preporuka koje je CDT, u saradnji sa Međunarodnim republikanskim institutom (IRI) pripremio u sklopu analize “Ključni uzroci jačanja etnonacionalizma u Crnoj Gori: KontraEvolucija u 9 slika”.\nU ovoj publikaciji skrenuli smo pažnju na jačanje etnonacionalizma u posljednjih nekoliko godina koje vodi ka nepoštovanju duha Ustava i njegovih normi, ka konfederalizaciji Crne Gore i predstavlja pokušaj ustrojstva države u kojoj dominantnu ulogu imaju nacije a ne građani.\nAktivnosti različitih etnonacionalističkih grupa osnaženo su nekvalitetnim reformskim procesom i ekonomskim problemima, dosadašnjom neadekvatnom reakcijom državnih organa, negativnim uticajem globalnih i regionalnih aktera, te stalnim dezinformacionim kampanjama i nasiljem na internetu kojima su građani/ke izloženi godinama u nazad. Dalje, ovome procesu značajno doprinosi desekularizacija društva, revizija istorije i nedovršen proces suočavanja s prošlošću. Tu je i djelovanje političkih partija koje etnonacionalizam koriste kao zamjenu za skroman sadržaj političkih programa i vrše stalnu ekstremizaciju izbornih i političkih procesa.\nDjelovanje ovih i drugih faktora dovelo je do vidnih tenzija u crnogorskom društvu, do sve češćeg ispoljavanja ekstremizma kroz nasilje, verbalnih i fizičkih napada na neistomišljenike, kao i na simbole tog drugačijeg mišljenja. U svim značajnijim društvenim situacijama, prisutni su i spoljni uticaji koji pogoduju ovim pojavama. Svaki dalji izosatanak jedinstvene akcije na ovom polju, bilo kroz nečinjenje ili ignorisanje problema može da dovede do tačke sa koje je povratak u normalu jako težak.\nCDT je u prethodnim godinama sa više aspekata analizirao rast radikalizacije i negativne uticaje na demokratske procese. U saradnji sa više međunarodnih institucija smo analizirali negativne ekonomske i političke uticaje iz inostranstva, opasnosti desnog ekstremizma, kao ulogu dezinformacija i propagande u podrivanju demokratskih procesa i društvene kohezije, kroz rad na platformi Raskrinkavanje.me i nekoliko predloga praktične politike. Kroz naš rad u NOT-u, inicirali smo pokretanje Nacionalne platforme za suprotstavljanje nasilnom ekstremizmu i drugih važnih segmenata njegovog rada.\nSvoje predloge smo formulisali i uputili različitim institucijama. Skupštini Crne Gore uputili smo inicijativu za formiranje Odbora koji bi se bavio negativnim uplitanjima u demokratske procese i jačanju njene kontrolne uloge u ovom procesu.\nPotpredsjedniku Vlade i Ministarstvu unutrašnjih poslova uputili smo o predloge za obnovu i jačanje strukture sprečavanja ekstremizma. Ministarstvu javne uprave i medija predložili smo osnivanje fonda za borbu protiv dezinformacija čiji bi korisnici bili mediji. Ministarstvu finansija i socijalnog staranja predlažemo uvođenje sveobuhvatnog mehanizma za provjeru stranih investicija. Pravosudnim organima predlažemo da preispitaju dosadašnje djelovanje na ovom polju i saopšte da li su njihove politike bile uspješne.\nDanas ovim predlogom Vladi, kao krovnoj instituciji, upućujemo inicijativu za objedinjavanje i uspostavljanje značajnije koordinacije svih djelova sistema koji se bave ovom politikom. Nadamo se da ćemo naići na, prije svega, razumijevanje stepena opasnosti od ovih pojava za naše društvo, a onda i otvorena vrata za zajednički rad i saradnju na ovom polju.


Koncesija za autoput Banjaluka – Prijedor nema saglasnosti institucija Srpske - TPtimes.news\nUgovor o koncesiji za izgradnju autoputa Banjaluka – Prijedor nikada nije dobio punosnažnu saglasnost Pravobranilaštva Republike Srpske, saznaje portal CAPITAL, ali je uprkos tome nastavljena procedura izrade projekta za taj put, a srpski član Predsjedništva BiH i lider SNSD-a Milorad Dodik je čak najavio da u subotu počinje gradnja.\nNaime, kada je u oktobru 2018. godine, pred izbore, parafiran ugovor o koncesiji za izgradnju autoputa Banjaluka – Prijedor, Pravobranilaštvo je dalo pozitivno mišljenje, ali uslovno, ističući da se prije potpisivanja ugovora o koncesiji moraju ispuniti određeni uslovi.\nUgovor je zatim potpisan 13. decembra 2018. godine, ali uslovi koje je tražilo Pravobranilaštvo nikada nisu ispunjeni, saznaje portal CAPITAL.\n„Ministarstvo finansija nikada nije dalo finansijsko mišljenje o tom projektu, prvo je to izbjegavao Zoran Tegeltija, a zatim i Zora Vidović, tako da uslovi Pravobranilaštva nikada nisu ispunjeni pa taj projekat nema pozitivno mišljenje, što otvara mogućnosti da ga neko ospori“, naveo je izvor CAPITAL-a iz Vlade RS.\nUprkos tome nastavljene su aktivnosti na realizaciji tog projekta, a Kinezi su u nekoliko navrata probijali rokove za izradu tehničke dokumentacije i početak radova.\nNadležnim ministarstvima u Vladi Srpske CAPITAL je uputio pitanja o tome da li taj projekat ima sve neophodne dozvole, ali odgovor nije stigao do objave teksta.\nPodjećamo, CAPITAL je u više navrata tražio od nadležnih institucija detalje u vezi sa projektom gradnje autoputa Banjaluka – Prijedor, kao i studije opravdanosti, ugovor i druge dokumente, ali su u Vladi odlučili da sve pomenuto kriju. Pravdali su se time da su Kinezi protiv objavljivanja ugovora, na šta imaju pravo.\nAutoput će tako graditi Kinezi, a Republika Srpska će im u idućih 30 godina plaćati godišnju naknadu za raspoloživost autoputa u iznosu od 32,5 miliona evra. Taj iznos treba da bude obezbijeđen od naplate putarine na svim autoputevima u RS, a ako to ne bude dovoljno, ostatak će biti obezbijeđen iz Budžeta RS, pisali smo u tekstu „Sav novac od putarina u Srpskoj ide Kinezima“.\nKinezi će, s druge strane, plaćati godišnju naknadu od pet odsto od prihoda ostvarenih obavljanjem koncesione djelatnosti, odnosno od iznosa prikupljene putarine.\nEksproprijacija zemljišta za potrebe izgradnje autoputa koštaće Budžet RS oko 21,5 miliona evra.\nPlanirano je da autoput Banjaluka – Prijedor bude dug oko 42 kilometra, a za uloženih 297 miliona evra, Kinezima će na kraju Republika Srpska platiti 975 miliona evra.\nPrevious articleEskobar da saopšti sa kim je razgovarao o razbijanju srpskog jedinstva”\nNext articleObrušava se zemljište uz Željeznicu, rijeka prijeti da “proguta” benzinsku pumpu i motel


Erasmus+ konkursi za zimski semestar 21/22 – Služba za međunarodnu saradnju\nPosted on 05/02/2021 by adnan\nErasmus+ konkursi za zimski semestar 21/22\nObavještavamo studente, nastavno i nenastavno osoblje Univerziteta u Sarajevu da naša Služba kreće sa ciklusom objavljivanja konkursa u okviru Erasmus+ KA107 programa za one evropske institucije čiji su sporazumi potpisani na nivou univerziteta (za konkurse i mobilnosti sa univerzitetima čiji su sporazumi potpisani na nivou članice UNSA potrebno je da se obratite odgovornom prodekanu za međunarodnu saradnju). Raspisani konkursi se odnose na mobilnost u zimskom semestru 2021/2022. godine (u periodu septembar 2021 – januar 2022).\nKonkurse objavljujemo nakon što nas evropske institucije obavijeste da možemo otvoriti poziv, te dobijemo informacije o mobilnostima, ponudu programa, uslovima prijave i ostalo. Potrebno je pažljivo pročitati konkurs, jer nepotpune i neblagovremene prijave nećemo moći prihvatiti.\nNaša Služba prati situaciju oko razvoja korona virusa i restrikcija koje evropske zemlje uvode, te shodno tome planira sljedeće korake i aktivnosti. Sve dok ne postoje epidemiološke prepreke za implementaciju mobilnosti (kao i dok ne dobijemo obavještenje da mobilnosti ne mogu biti implementirane zbog pogoršane situacije) konkursi će biti otvoreni.\nOni studenti i osoblje koji su ranije dobili stipendiju, ali je nisu mogli implementirati u zimskom i/ili ljetnom semestru akademske 2020/2021. godine će imati poseban tretman ukoliko konkurs za istu instituciju bude raspisan.\nTakođer, zbog nemogućnosti da se ranije implementiraju mobilnosti za opcije “teaching” and “training” (odnosno za nastavno i nenastavno osoblje) pojedinih institucija, moguće je da će biti raspisano i par konkursa za implementaciju mobilnosti u ljetnom semestru 2020/2021. godine (u periodu april-juni 2021.)\nPratite našu web stranicu za više informacija.\nPrevious PostPrevious Pokretanje online platforme OPEN\nNext PostNext Stipendije Republike Slovenije – CMEPIUS


Zamislite da gledate utakmicu očima Neimara — Wannabe Man\nZamislite da gledate utakmicu očima Neimara\nZamislite da zavaljeni na svom kauču gledate utakmicu, ali ne svojim, nego očima vašeg omiljenog fudbalera! Kako je ovo moguće? Pa jedan Japanac tvrdi da će u skorijoj budućnosti biti. Jun Rekimoto je istraživač u Sony Computer Sience Lab, koji je predstavio mogućnost korišćenja kamera, dronova i senzora za beleženje i deljenje onoga što drugi vide i osećaju.\nOvaj koncept je popularizovan još 1984. godine u romanu “Neuromancer” Vilijama Gibsona, ali je do Rekimotovih istraživanja bio u domenu naučne fantastike. Ideje iz Gibsonovog dela on pokušava da poveže sa trenutnim tehnološkim mogućnostima.\nTehnologija “preuveličane stvarnosti” postoji već godinama, ali u poslednje vreme doživljava ubrzanje. Nova dostignuća bi mogla mnogo da promene način na koji ljudi gledaju filmove, igraju igrice ili komuniciraju međusobno.


Moravjecki, Orban, Babiš, Janša : Naša saradnja nije teorija, nego stvarna praksa - Ekonomske Vesti\nMoravjecki, Orban, Babiš, Janša : Naša saradnja nije teorija, nego stvarna praksa\nPremijeri Poljske, Madjarske, Češke, Slovačke i Slovenije iz Ljubljane su danas izrazili svoju zajedničku zabrinutost zbog mogućeg talasa izbeglica iz Avganistana i prigovorili maloj grupi moćnih članica Evropske unije da ne uzimaju u obzir stavove manjih i manje bogatih zemalja.\nOni su, kako prenosi AP, ocenili da bi talas izbeglica mogao da predstavlja veliku pretnju, kako je rekao češki premijer Andrej Babiš, zato „mi moramo biti spremni da zaštitimo naše spoljne granice“ ocenio je poljski premijer Mateuš Moravjecki.\nMadarski premijer Viktor Orban pozvao je centralno-evropske zemlje da se drže zajedno u pitanju migracija kako bi se njihov glas čuo u 27-članom evropskom bloku.\n„Saradnja izmedju država centralne Evrope nije teorija, to je stvarna praksa, rekao je Orban, a prenosi AP.\nPoljski premijer Moravjecki se požalio da centralno – evropske zemlje osećaju da su „samo pioni na nekoj evropskoj šahovskoj tabli“.\n„Zato naš glas u diskusiji o evropskoj budućnosti mora da bude veoma glasan. Mi smo protiv centralizma, mi smo za snažnu ulogu suverenih država koje veoma tesno ekonomski sarađuju, rekao je Moravjecki.\nPremijeri centralno-evropskih država, koje čine Višegradsku grupu, sastali su se u Ljubljani, u znak podrške Sloveniji koja je upravo preuzela šestomesečno predsedavanje Evropskom unijom.\nDan ranije madjarski premijer Viktor Orban je boravio u Beogradu gde mu se predsednik Srbije Aleksandar Vučić zahvalio zbog stabilizujuće uloge koju ime u regionu Zapadnog Balkana, a Orban je rekao da se slaže s ministarkom za evropske integracije Jadrankom Joksimović da je „Zapadni Balkan južni deo centralne Evrope“.\n„Ubuduće ću koristiti taj termin“, rekao je on.\n← Za 50 godina broj žena u dobu za radjanje smanjen za pola miliona\nKo nije vakcinisan, od 14.jula ne može na Maltu →


SRS: Ukinuti prijemne ispite za srednje škole i fakultete, jedan ispit ne može biti merodavan - Politički.rs\nSRS: Ukinuti prijemne ispite za srednje škole i fakultete, jedan ispit ne može biti merodavan\nSrpska radikalna stranka (SRS) predložila je danas da se upis srednjoškolaca i studenata vrši bez polaganja prijemnog ispita, već samo na osnovu rezultata postignutih tokom prethodnog školovanja, uz ocenu da “jedan ispit ne može biti merodavan u odnosu na prethodnih osam, odnosno 12 godina školovanja”.\n“Višegodišnja praksa je pokazala da je stav srpskih radikala ispravan, jer nijedan ministar do sada nije uspeo da organizuje regularne prijemne ispite, bilo da je u pitanju prijemni ispit za upis u srednje škole ili fakultete. Svaki prijemni ispit obavljen je pod velom sumnje, a bilo je slučajeva i pokretanja krivičnih postupaka zbog pojavljivanja testova u javnosti”, navodi se u saopštenju.\nKako su naveli, ovogodišnji prijemni ispit za upis u srednje škole “bio je u senci navodnog pokušaja malverzacija”, o čijim detaljima ministar prosvete Branko Ružić “nije dao nikakvo zvanično saopštenje”.\n“Sporno je i to što se rezultati testiranja nisu mogli videti u predviđenom roku, što takođe dovodi u sumnju regularnost ispita, pogotovo što je onlajn pristup rezultatima bio onemogućen”, rečeno je u saopštenju.\nOni su podsetili da je ukidanje prijemnih ispita bio je predlog SRS “svaki put” kada se u Skupštini Srbije raspravljalo o zakonima iz oblasti obrazovanja, ali da taj predlog nikada nije usvojen\nMinistarstvo: Na kraju školske godine odlično 43,2 odsto učenika osmog razreda\nSRS: Izmene Ustava po nalogu Zapada štetne po pravni sistem Srbije\nTagged: FAKULTET, OBRAZOVANJE, PRIJEMNI ISPITI, ŠKOLSTVO, SREDNJA ŠKOLA, SRPSKA RADIKALNA STRANKA, SRS


Član Gradskog veća za budžet, finansije i investicije | Novi Sad\nPočetna stranica › Član Gradskog veća za budžet, finansije i investicije\nČlanica gradskog veća za budžet, finansije i investicije\nTelefon: 021 525 863, 021 525 747\nRođena je u Novom Sadu 1981. godine, gde i danas živi i radi. Osnovno, srednje i visoko obrazovanje završila je i stekla u svom rodnom gradu, u Novom Sadu. Kao master ekonomije svoje profesionalno usmerenje posvetila je radu u oblasti bankarstva, finansija, računovodstva, poreske politike, ekonomije, finansijskog restrukturiranja i konsolidacije poslovanja u preduzećima sa privatnim kapitalom i javnim preduzećima.\nParalelno, pohađajući gimnaziju u Novom Sadu, završila je i školu u Velikoj Britaniji u gradu Sautemptonu. Završila je više specijalizovanih obuka najvišeg nivoa stručnog osposobljavanja iz informatike.\nPo završetku studija, radni vek započela je u porodičnoj kompaniji, gde je provela dve godine. Nakon toga, radila je godinu dana u sektoru marketinga inostrane kompanije.\nDesetogodišnju karijeru u bankarskom sektoru započela je 2008. godine, najpre kao asistent menadžer za projektno finansiranje i dokumentarne poslove sa velikim klijentima u Odeljenju za devizne aranžmane u Direkciji za poslovne aranžmane u Sektoru za korporativno bankarstvo, a zatim kao asistent menadžer odnosa sa korporativnim klijentima u Odeljenju za dinarske aranžmane u Direkciji za poslovne aranžmane u Sektoru za korporativno bankarstvo. Sa stažom na radnom mestu saradnika u Odeljenju za velika preduzeća u Sektoru za rad sa privredom započinje 2010. godine.\nKao viši samostalni stručni saradnik u Odeljenju za velika preduzeća, u Sektoru za rad sa privredom radila je duži vremenski period, nakon čega je postavljena za šefa istog Odeljenja. Tom prilikom obavljala je sve bankarske poslove u vezi sa velikim klijentima, kao i sve druge poslove iz delokruga rada Sektora, prema utvrđenim procedurama banke, te Narodne banke Srbije.\nBila je član više stručnih tela i radnih grupa u vezi sa realizacijom projekata u kreiranju novih bankarskih proizvoda i njihovu izmenu, vršila kontrolu sprovođenja poslovne politike, radila na sačinjavanju internih uputstava i procedura za rad. Rad se zasnivao i na uskoj saradnji i izveštavanju Narodne banke Srbije.\nPored navedenog, kao pomoćnik poverenika banke, provela je pet godina na poslovima sprovođenja stečajnog postupka nad bankom. Saradnja sa ministarstvima Republike Srbije za resor finansija i resor privrede bila je sastavni deo delokruga rada.\nVišegodišnje iskustvo ima u radu na finansijskoj konsolidaciji privrednih društava. Poseduje veliko iskustvo i u oblasti sačinjavanja biznis, investicionih i poslovnih planova i planova finansijske konsolidacije preduzeća.\nDvogodišnje iskustvo ima u izradi izvešataja ekonomsko – finansijskog veštačenja za potrebe vođenja sudskih postupaka pred privrednim i osnovnim sudovima, kao i drugim postupcima medijacije i dužničko – poverilačkih poravnanja.\n2014. godine bila je deo Radne grupe Grada Novog Sada koja je radila na stručnim poslovima sanacije i finansijske konsolidacije više gradskih javno komunalnih preduzeća.\n2018. godine postavljena je na mesto pomoćnika Gradonačelnika Novog Sada, gde se u najvećoj meri bavila projektima privlačenja investicija, koordiniranja između Grada Novog Sada i drugih domaćih i stranih kompanija, projektima javno – privatnog partnerstva i konsolidaciji javnih i javno komunalnih gradskih preduzeća.\nDeo je radnog tela Gradonačelnika za realizaciju postupka rekonstrukcije objekta Sportskog i poslovnog centra Vojvodina, kao i projekta od posebnog značaja, projekta izgradnje novog mosta – obilaznice oko Novog Sada. Član je Radne grupe Grada Novog Sada za implementaciju Smart city i deo tima za izradu Akcionog plana Green city u saradnji sa Evropskom bankom za obnovu i razvoj. Imenovano je lice ispred Grada Novog Sada za realizaciju projekata u okviru Programa Srbija 2025. U okviru Tima za investicije Grada Novog Sada imenovana je na mesto predsednika, u okviru kog sa još sedam članova iz javnog sektora radi na strateškim projektima za razvoj Grada.\nBila je učesnik više različitih konferencija i panela na temu realizacije projekata javno – privatnog partnerstva u Republici Srbiji i svetu.\nTokom nepunih 15 godina radnog iskustva, kako u privatnom sektoru i sektoru bankarstva, tako i u javnom sektoru Grada Novog Sada, stekla je značajno iskustvo u oblasti ekonomije i finansija, kao i u procedurama neophodnim za realizaciju najznačajnijih projekata u okviru kojih značajan udeo imaju međunarodni projekti.


RTS :: Partizanov odgovor Zvezdi: Nismo isti\nFudbal Partizanov odgovor Zvezdi: Nismo isti\nponedeljak, 15. maj 2017, 12:43 -> 12:49\nCrvena zvezda se juče oglasila saopštenjem u kom je navela da se nastavlja "lopovluk" Partizana uz saglasnost Fudbalskog saveza Srbije (FSS). Na to, Partizan se oglasio novim saopštenjem.\nPartizan je istakao da, kao što nije bilo nikakvog lopovluka, tako nije bilo ni "saglasnosti za taj lopovluk od strane FSS".\nCrno-beli podsećaju i da se "na gotovo svim funkcijama u fudbalskoj organizaciji nalaze zvezdaši".\nZvezda je u saopštenju upitala i zašto je dozvoljeno okupljanje navijača Partizana oko stadiona u Humskoj tokom utakmice sa Voždovcem, a crno-beli su uzvratili pitanjem: "Ako je već nekom smetalo mirno praćenje utakmice Partizanovih navijača van stadiona, pitamo se kako to da mu se dopada protestna šetnja Zvezdinih navijača ulicama Beograda?"\n"Ima u tim izjavama i zvaničnim saopštenjima svega i svačega, ali ni reči o fudbalu. Sva ta saopštenja su samo pokušaj da se svi svrstamo u koš u kojem smo svi isti, u kojem svi nešto mešetarimo, krademo, varamo - nismo isti", navodi se.\n"Mi nikada nismo pokušali da se takmičimo sa ljudima koji su, kao što je opšte poznato, ogrezli u raznim vansportskim radnjama. Znali smo i znamo da na tom polju nemamo šta da tražimo i da moramo da se koncentrišemo na ono što jedino i najbolje znamo - sport. I to je i samo to u našoj fudbalskoj igri urodilo plodom, te smo uvereni da će tako i ostati", zaključuje se u saopštenju.


Objavljeno subota, 25 maj 2019 11:48\nOvakav nastup policije samo pokazuje koliko je trenutni zločinački, antiradnički režim spreman da zategne represiju nad onima koji pokušavaju da mu se usprotive u pokušaju da se izbore za dostojanstven život i elementarnu egzistenciju. Ovakvi napadi će se samo zaoštriti kao odgovor na pokušaje solidarnosti među ljudima, što se posebno može očekivati ukoliko bude usvojen zakon po kojem će aktivisti i aktivistkinje moći biti hapšeni za pokušaje sprečavanja izvršenja. Takođe, sasvim je jasna represivna uloga policije, koja ne služi ničemu sem da štiti interese kapitalista i njihovo nesmetano bogaćenje, čak i kad je to bogaćenje zločinačko i preko leđa radnog naroda, zasnovano na čistoj otimačini.\nZdružena akcija „Krov nad glavom“ branila je dom porodice Mandić iz Novog Sada od pokušaja izvršenja na čijem je čelu ozloglašeni izvršitelj Vujadin Masnikosa. Od samog početka, policija koja je asistirala pokušaju izvršenja se u cilju zastrašivnja prisutnih i pokazivanja moći ponašala izuzetno bahato i nasilnički; komandir je bez ikakvog pokušaja da se igra dobrog policajca, što ponekad umeju da čine kako bi se pokazali kao nekakvi neutralni izvršitelji zakona, počeo da se izdire na prisutne, preteći hapšenjem i dovođenjem marica. Nakon legitimisanja, pristigla je i interventna policija, te su okupljeni skupljeni u marice i odvezeni u stanicu na Detelinari, gde su nekoliko sati čekali da daju izjave. Svi aktivisti i aktivistkinje Združene akcije se trenutno terete za krivično delo ometanja službenog lica u izvršenju dužnosti.\nPorodica Mandić je inače svoju ušteđevinu uložila u objekat u izgradnji, u dogovoru sa Todorom i Oliverom Čegar, nakon čega su u taj objekat trebali da se usele pošto su do tada živeli kao podstanari. Ispostavilo se da objekat uopšte nije u vlasništvu Todora Čegara, ali on ipak pokušava da ga proda kako bi otplatio svoje dugove, za šta je unajmio već pomenutog Masnikosu, a zbog čega bi porodica Mandić završila na ulici.\nSvim snagama se moramo suprotstaviti svakoj budućoj represiji režima, kako nad ljudima kojima se preti izbacivanjem na ulicu, zarad bogaćenja beskrupuloznih profitera izvršitelja, tako i nad onima koji se tom nasilju pokušavaju organizovano suprotstaviti. Solidarno protiv izvršiteljske mafije i policijske i državne represije!


Sa čime se sve susreću mame koje doje na javnom mestu u Srbiji? | Luftika\nDa li je dojenje na javnom mestu tema za koju mnogi imaju šta da kažu, ili je u pitanju nešto više. Iskustvo jedne mlade mame prenosi portal 021.\n„Ne želim ni da zamislim šta joj je sve prolazilo kroz glavu kada me je pitala”, kaže za BBC na srpskom vlasnik ovog kafića Sava Jokić, koji je momentalno pozvao ženu unutra.\n„Ma koliko smo ’emancipovani’, naravno da će uvek biti pogleda i komentara”, kaže Marija za BBC na srpskom.\nNakon što su nedavno jednu mamu koja je dojila bebu na klupici u blizini zdravstvene ustanove u Beogradu zamolili da se pomeri unutra jer je to ipak „institucija”, iako je bila pokrivena, ona se zapitala kakvo je to društvo kojem ne smetaju gole grudi na naslovnim stranama i TV-u, ali mu smetaju nevidljive grudi koje hrane decu.\n„Da, nevidljive jesu, ali problem je izgleda što mogu da se naslute, što se zna da su tu a ne vide se, pa su samim tim vrlo intrigantne za zamišljanje”, poentirala je ova majka u objavi na svojoj Fejsbuk strani Ideje za mame.\n„Što više olakšaju mamama sa normalnim reakcijama, to će više njih dojiti i biće zadovoljnije i ispunjenije mame, jer nisu zatvorene u četiri zida”, ističe ona.\n„ U ime beba borimo se da dojenje u javnosti bude normalna pojava, a ne predmet osude. Neka dojenje bude prirodno, baš kao što je prirodno pijenje vode”, kaže Jana Savić Rastovac, iz agencije koja je za kompaniju Rosa vode radila na osmišljavanju kampanje za podršku mama u dojenju na javnom mestu.\nČuš, ‘dojenje je prirodan čin’?! Pa ima još PRIRODNIJIH ČINOVA, pa se ne rade na bilo kom mestu, u bilo koje vreme”, glasio je jedan od komentara ispod fotografije jedne majke sa bebom.\n„Zašto bih ja dok šetam parkom ili ulicom ili sedim u autobusu morala da gledam kako neka žena doji dete, meni je to odvratno”, glasio je drugi komentar.\n„Nijednu obavezu ne bismo dovršili da on ne ručka baš na mestu kada traži. Nemamo svi baku servis na raspolaganju pa da ostavimo bebu kada idemo u poštu, banku, na kontrolu, kod frizera”, objašnjava Nevena za BBC na srpskom.\nOna smatra i da je podrška supruga je jako bitna u ovom procesu, kao i da mnoge žene ne doje u javnosti jer se njihov “muž plaši da će neko da mu gleda ženu”.\nMariji se posle objavljivanja fotografije sa bebom na instagramu javila jedna žena iz unutrašnjosti koja je rekla da je i ona želela da tako doji bebu, ali joj je svekar rekao da je to „ružno” i da se skloni u kuću.\n„Mame ne moraju da sede u kući zatvorene i da čekaju kada je beba gladna da bi je podojile”, ističe Marija.\nNa komentare muškaraca, ali i žena, koji kažu da je dojenje u javnosti u redu, ali da žena treba da se pokrije da ne bi „izazivala”, Nevena odgovara da upravo ti ljudi treba da se pokriju kada vide ženu da doji.\n„Možda će im prijati da budu pokriveni i da manje gledaju”, kaže ova odlučna mama.\nZa Mariju i druge mame koje doje, važno je da postoje sigurni prostori za koje znaju da podržavaju dojenje i da im niko neće reći „zašto vadiš grudi ovde”.\n„Ako bi došlo do nekog konflikta, bitno mi je da je to mesto obeleženo i da postoji neki znak. Tako bih mogla da bilo kome zapušim usta time što bih pokazala da taj restoran ili kafić podržava dojenje. Prosto, da bih se u tom prostoru lepše osećala nego negde drugde” – objašnjava Marija.\nIako kaže da nema problem da nahrani sina gde god, Nevena smatra da treba obezbediti što više mesta koja otvoreno podržavaju dojenje. Tako bi se svaka mama osetila prijatno gde god ide sa svojom bebom, a ne samo na zabačenoj klupi u parku.\n„Strašno je glupo i napominjati da je u nekom prostoru dozvoljeno, jer dojenje mora biti socijalno prihvatljivo. Žena bira gde, na koji će način i pod kojim uslovima podojiti dete i to je samo njena stvar”,\nrekao je Sava Jokić, čiji je kafić jedan od brojnih mesta koje podržavaju mame i bebe.\nZa Mariju je sam početak dojenja bio „horor”. Ona kaže da u porodilištu nije dobila adekvatnu podršku.\n„Nikakvu pomoć nisam dobijala, već sam se sa prvim detetom očajnički mučila. Jedva sam i dogurala do četvrtog meseca da ga dojim pa sam odustala na kraju. Sa drugim detetom sam bila spremna i iskusna i očekivala sam nešto tako”, kaže ona.\n„Što više olakšaju mamama tako što će normalno regovati na dojenje u javnosti, to će više njih dojiti i biće zadovoljnije i ispunjenije mame. Jer dobra mama je mama koja se oseća dobro”.\noznakebeba dojenje dojenje na javnom mestu majka majka i deca mame mlade mame trudnoca\nAko rodim još jedno dete nesposobna sam jer ne jurim karijeru i rasplodna sam krava


Podaci o firmi - GiftedLab\nVeb-sajt GiftedLab (u daljem tekstu “Veb-sajt”), dostupnu na www.giftedlab.org uređuje Miona Lemaître, individualni preduzetnik,\nRegistarski broj / SIREN: 880 457 270\nPDV Broj : FR 33880457270 (u daljem tekstu “Izdavač”),\nčije se sedište nalazi na adresi 5 rue Christiani, 75 018 Paris.\nIzdavača možete kontaktirati na miona.lemaitre@gmail.com ili na +33 (0) 6 11 73 23 66.\nVizuelni elementi : Hana Selena Sokolović, Shutterstock, Burst, Unsplash, Pixabay, Depositphotos, Adobe Stock Photos.\nIlustracije i grafički dizajn: Tijana Dinić\nVeb dizajner i veb majstor: DigitalSqure Damir Karamustafić\nOPŠTI USLOVI KORIŠĆENJA I PRODAJE\nOpšti uslovi korišćenja i Opšti uslovi prodaje, uključujući informacije o uslovima korišćenja Sajta, kao i cenama, troškovima i datumima isporuke, uslovima plaćanja, postprodajnim uslugama, pravu na odustajanje, trajanju ponude mogu se naći u namenskom dokumentu na veb lokaciji (pogledajte Uslove korišćenja).\nWEB HOSTING INTERNET STRANICE\nVeb-sajt GiftedLab vodi OVH, SASU sa kapitalom od 10 069 020 evra, čije je sedište u ulici Rue Kellermann 2, 59100 Roubaix, Francuska.\nHosting kompaniju možete kontaktirati imellom na sledeću adresu: customer.veb@ovh.net.\nMožete ga dobiti i na sledeći broj: +33 9 72 10 10 07.\nU skladu sa odredbama Zakona br. 78-17 od 6. januara 1978. sa izmenama i dopunama, koji se odnose na informacionu tehnologiju, datoteke i slobode, korisnik se obaveštava da Izdavač prikuplja i obrađuje lične podatke prilikom povezivanja na Sajt. Dokument koji uključuje našu politiku privatnosti za prikupljanje ličnih podataka, koji se uglavnom koristi za omogućavanje dostupnosti, optimizacije i zaštite Platforme kako bi se korisnicima pružila najbolja moguća usluga, može se pronaći ovde.\nKorisnik je obavešten da ima pravo pristupa, izmene i brisanja informacija koje se njega tiču, koje se u bilo kom trenutku mogu koristiti obraćanjem Izdavaču bilo direktno na Sajtu, bilo putem pošte na adresu 5 rue Christiani, 75018 Paris ili imejlom na adresu miona.lemaitre@gmail.com.\nSajt može koristiti tehniku “kolačića” kako je definisala CNIL na sledeći način:\n„Kolačić“ je niz informacija, obično malih i označenih imenom, koje veb lokacija koju posećujete može poslati vašem pretraživaču. Vaš veb pretraživač će ga sačuvati na određeno vreme i poslati je nazad na server … “.\nInformacije sa zvanične veb-stranice CNIL -a (https://vvv.cnil.fr/fr/glossaire).\nSvrha ovih kolačića je da olakšaju navigaciju korisnika i poboljšaju kvalitet ponuđenih usluga prikupljanjem statističkih i informacija o prometu.\nNa upotreba ovih kolačića skreće se pažnja korisniku preko iskačućeg (pop–up) prozora koji traži njegovu saglasnost.\nAko korisnik pristane, ova saglasnost se smatra važećom za period od najviše 13 (trinaest) meseci.\nAko korisnik ne pristane na upotrebu kolačića, izdavač ne može garantovati optimalno iskustvo na veb-stranici.\nDa biste videli politiku kolačića koja se koristi na veb lokaciji, pogledajte ovaj dokument.\nPOŠTOVANJE INTELEKTUALNE SVOJINE\nZa korišćenje celog ili dela ovog sadržaja potrebno je prethodno odobrenje Izdavača ili nosioca prava na ovaj sadržaj. Dokument o uslovima i odredbama pogledajte ovde.\nSajt može sadržati hipertekstualne linkove koje omogućavaju pristup drugim veb-stranicama koje objavljuju i njima upravljaju treće strane, a ne Izdavač. Urednik se ne može smatrati odgovornim direktno ili indirektno u slučaju da navedene veb-stranice trećih strana nisu u skladu sa zakonskim odredbama.\nStvaranje hipertekstualnih veza do Veb-sajta može se izvršiti samo uz prethodno pismeno ovlašćenje Izdavača.


Naime, predstavnici Islanda, grupa "Dadi og Gagnamagnid", koji važe za jedne od favorita večeras, neće nastupiti sa ostalim takmičarima, nakon što je jedan od klavijaturista, Johan Sigurdur, dobio pozitivan nalaz.\nOrganizatori takmičenja su objavili da će umesto njihovog večerašnjeg nastupa biti emitovan snimak sa probe, koja je održana pre nekoliko dana, pa će na taj način nastaviti takmičenje.\nUkoliko prođu u finale, Island takođe neće nastupiti u subotu, već će ponovo biti emitovan snimak sa jedne od proba.\nOrganizatori su, usled panike među ostalim učesnicima, pojačali testiranja, a poslednje informacije govore da nema novih slučaja korona virusa, te da će ostali nastupiti večeras.\nHurricane Hurricane grupa Evrovizija 2021 Evrovizija evrovizija 2021 Srbija evrovizija Srbija korona virus koronavirus koronavirus zaraza Johan Sigurdur


Vučić: Nikada nismo dobili odgovor na pitanja o nestalima - Kosovo Online\n14. Jun 2021. • 21:16\nPredsednik Srbije Aleksandar Vučić izjavio je večeras da će sutra u nastavku dijalogu pokrenuti pitanje nestalih, u nameri da se po prvi put uđe u detalje i suštinu tog problema, o kojem Priština ne daje odgovore, prenosi Tanjug.\nOn je istakao da je Beograd uvek bio korektan po tom pitanju, jer je to pitanje civilizacijskog odnosa prema žrtvama - da nekome kažete gde mu leže najbliži, kako bi mogli da ih pokopaju.\nPreneo je da je Beograd do sada od albanske strane dobio 21 zahtev, i na svim tim lokacijama u centralnoj Srbiji su, kaže, iskopavanja izvršena.\n“Samo na jednoj lokaciji, Bunker, kod Ðakovice, iskopano je i nađeno sedam tela i potvrđeno da je reč o porodici Šutaković - ocu, majci i troje dece, kao i dvoje članova porodice Petrović”, rekao je Vučić.\nAleksandar Vučić nestala lica masovna grobnica\nVučić: Insistiraću da se formira ZSO, zabrinut sam za Dečane\nPredsednik Srbije Aleksandar Vučić izjavio je večeras u Briselu da ga ne interesuje mnogo šta će sutra reći Aljbin Kurti po pitanju Zajednice srpskih opština već šta će Kurtiju reći evropski predstavnici, i dodao da će insistirati da se formira ZSO kao što je predviđeno Briselskim sporazumom iz aprila 2013. godine, prenosi Tanjug.\nOdalović: Komisija za nestala lica ima podatke za još 30 nestalih Srba na Kosovu\nKancelarija za KiM: Zahtevamo nastavak istrage o svim nestalim licima


IZBOR novog čelnika i članova Upravnog odbora kao i direktora kluba, ključne su tačke dnevnog reda Skupštine fudbalera Vojvodine zakazane za danas u fudbalskom centru „Vujadin Boškov“. Predsednik Skupštine, Milan N. Đukić, sazvao je najviše klupsko telo, kako ističe, na osnovu zahteva trećine članova Skupštine, odnosno na inicijativu Ujedinjenih navijača Vojvodine.\nOni zahtevaju smene na rukovodećim pozicijama i traže neopozive ostavke zbog, kako naglašavaju, potpuno neodržive situacije u klubu koji se sistematski urušava a problemi gomilaju.\nZa funkcije u klubu, navodno, figurira nekoliko viđenijih i uglednih sportskih radnika i uspešnih privrednika, a izvesno je da su oni koji žele promene, kontaktirali Dragoslava Vukovića, koji je pre četiri godine već bio prvi operativac klupske Uprave.\n- Smatram da je još prerano govoriti o tome i da smo daleko od nekog dogovora, jer Vojvodina ima rukovodstvo, ima klupsko telo koje funkcioniše i mislim da nema razloga da pričamo na tu temu- rekao je Vuković.\nOstaje da se na licu mesta vidi da li će i kakve promene i na kojim pozicijama doneti članovi Skupštine novosadskog superligaša.\nVojvodina fudbal fudbalski klub "Vojvodina" skupština fudbalera


Agro Info Karavan za poljoprivrednike i sezonske radnike - Sirmiuminfo\nAgro Info Karavan za poljoprivrednike i sezonske radnike\nSremska Mitrovica – Agro Info Karavan posetio je Sremsku Mitrovicu kako bi se poljoprivredni proizvođači i sezonski radnici upoznali sa pojednostavljenom procedurom angažovanja na sezonskim poslovima putem portala i mobilne aplikacije. Karavan organizuje NALED, uz podršku Nemačke razvojne saradnje, a inicijativa za pojednostavljenje procesa prijave potekla je upravo iz Srema.\nAgro Info Karavan je projekat kojim se promoviše veb portal www.sezonskiradnici.gov.rs i prva mobilne aplikacije za servise državne uprave, putem kojih poljoprivredni proizvođači mogu da registruju sezonske radnike za samo 5 minuta, a osim kompanija, poslodavci mogu da budu i vlasnici poljoprivrednih gazdinstava. Inicijativu za pojednostavljenje ovog procesa pokrenula je grupa poljoprivrednih kompanija iz Srema, zajedno sa Nacionalnom alijansom za lokalni ekonomski razvoj 2015. godine. Nakon razmene iskustava sa zemljama u regionu, razvijen je inicijalni koncept reforme, koja je sprovedena u saradnji sa Vladom Srbije i uz podršku Nemačke razvojne saradnje.\nDušica Pavlović, direktor Agencije za ruralni razvoj Grada Sremska Mitrovica rekla je da je Zakon koji reguliše oblast sezonskog zapošljavanja radnika, počeo da se primenjuje u januaru 2019. godine i dodala: „Agencija je od samog početka primene ovog Zakona preuzela na sebe ulogu servisnog centra, kao svojevrsne spone između poljoprivrednih gazdinstava i sezonskih radnika. Danas smo s tim u vezi posetili poljoprivredno gazdinstvo Branka Ostića u Manđelosu, i dobili informacije da je u vezi sa primenom pomenutog Zakona, u prošloj godini zaposlio preko 200 radnika i time ih registrovao.“\n„Jako mi je drago što je upravo Grad Sremska Mitrovica, na čelu sa tadašnjim gradonačelnikom Branislavom Nedimovićem i grupom poljoprivrednika, još 2015. godine pokrenuo inicijativu za regulisanje ove oblasti. Upravo ovaj obilazak je dokazao da je Zakon ostvario mnoge benefite i doprinose. Nama je cilj da to još više zaživi i posluži kao primer dobre prakse u ostalim sektorima u kojima postoje izvesni oblici neformalnog angažovanja radnika, odnosno, prisustvo sive ekonomije,“ istakla je Pavlović.\nJelena Sajić, koordinator projekta Agro Info Karavan koji NALED sprovodi uz pomoć Nemačke razvojne saradnje, smatra da je nakon uspešno realizovane reforme kojom je uvedena elektronska prijava sezonaca, promocija na terenu ključna je za razumevanje benefita legalnog angažovanja, kako za poslodavce tako i za radnike.\n„Mi na terenu dodatno pojašnjavamo benefite ovog pojednostavljenog angažovanja sezonskih radnika u poljoprivredi. Zakon o pojednostavljenom angažovanju sezonskih radnika u pojedinim delatnostima, najpre u poljoprivredi, za ove dve godine doneo je već neke pozitivne efekte. Broj legalno angažovanih sezonskih radnika u poljoprivredi porastao je više od deset puta. Na primer, u 2018. godini, bilo je angažovano oko tri i po hiljade radnika legalno, da bi već krajem 2019. godine taj broj porastao na 44 hiljade legalno angaživanih radnika u poljoprivredi. Tome je dosta doprinela i pojednostavljena elektronska prijava sezonskih radnika. Cela ta procedura je sa pet sati, koliko je bilo potrebno da se angažuje jedan sezonski radnik, svedena na svega nekoliko minuta. U par klikova, jednostavnom procedurom, poslodavac, koji zahvaljujući reformi može da bude i poljoprivredni proizvođač, odnosno fizičko lice, može vrlo brzo da prijavi sezonskog radnika. Zahvaljujući tome je i povećan odziv prijave sezonskih radnika od strane poslodavaca“, rekla je Sajić.\nPostoje i brojni benefiti za sezonske radnike koji sada imaju pravo na penziono i zdravstveno osiguranje u slučaju povrede na radu, a takođe ne gube pravo na socijalnu pomoć ukoliko su njeni korisnici, kao ni položaj u Nacionalnoj službi za zapošljavanje, pojasnila je Sajić. Korist, naravno, postoji i za državu, jer, za godinu dana se u državnu kasu slilo više od 4,7 miliona evra od poreza i doprinosa.


U ramazanskim danima pokažimo plemenitost - Federalno ministarstvo boraca i invalida odbrambeno-oslobodilačkog rata\nU ramazanskim danima pokažimo plemenitost\nSarajevo, 23.04.2020. godine: Federalni ministar za pitanja boraca i invalida odbrambeno-oslobodilačkog rata uputio ramazansku čestitku vjernicima islamske vjeroispovijesti.\n„Poštovanim porodicama šehida, poginulih, umrlih, nestalih branilaca, ratnim vojnim invalidima, dobitnicima najvećih ratnih priznanja i odlikovanja, generalima, komandantima, demobiliziranim braniocima, uposlenicima Federalnog ministarstva kao i svim vjernicima islamske vjeroispovijesti u domovini i svijetu upućujem čestitku u povodu nastupajućeg odabranog mjeseca ramazana.\nRamazan je mjesec radosti i sreće, ali i velikih iskušenja koja se stavljaju pred svakog vjernika. Ove godine vjernici na poseban način dočekuju ramazanske dane imajući u vidu pandemiju virusa korona i mjere koje su na snazi, ali je to još veći motiv da kroz tridesetodnevno uzdržavanje od jela, pića i drugih propisanih stvari izađemo plemenitiji, bogatiji i duhovno ojačani u razmišljanju i djelovanju za dobro pojedinca, zajednice i društva u kojem živimo. Uprkos tome, dočekajmo ove dane otvorenih srca u krugu naših najbližih ali ustrajmo i u poštovanju mjera koje za cilj imaju očuvanje zdravlja svih nas zajedno.\nU danima koji slijede nemojmo zaboraviti roditelje naših uzoritih šehida, ali i saborce i porodice kojima je potrebna pomoć jer je to naša obaveza. Ramazanske dane smo dočekivali i u težim uslovima, neka nam ovo bude podsjetnik da nikada ne zaboravimo te dane koji su svjedok hrabrosti, jedinstva i upornosti našeg ponosnog naroda.\nRamazan šerif mubarek olsun.“


Izložba "Mali format ULUPUDS" u galeriji "Singidunum" - MediaSfera\nIzložba „Mali format ULUPUDS-a 2021“, u organizaciji Odbora Slikarsko – grafičke sekcije, biće zvanično otvorena u sredu, 1.12.2021. godine u galeriji „Singidunum“ (Knez Mihailova 40, Beograd). Zbog aktuelne epidemiološke situacije neće biti održano uobičajeno otvaranje, već će posetioci, u manjim grupama, moći da pogledaju radove. Biće dodelјena i Diploma autoru čiji je rad osvojio najveći ukupan broj glasova od strane publike, tokom prošlogodišnje izložbe – „Mali format 2020“. Izložbu će publika moći uživo da pogleda i glasa za radove, radnim danima od 10 do 20 časova i subotom, od 10 do 17.\nOve godine predstavlјeno je 59 autora sa isto toliko radova, u različitim tehnikama. Svi izlagači su članovi sekcija jednog od najstarijih reprezentativnih umetničih udruženja u Srbiji, ULUPUDS-a. Veoma nam je drago što smo, uprkos i dalјe izuzetno složenoj epidemiološkoj situaciji, ipak uspeli u nameri da ovu izložbu uživo predstavimo publici u svih 9 planiranih gradova, širom Srbije. Posetioci su i ove godine mogli da glasaju za izložene radove.\nGradovi i galerije u kojima je „Mali format ULUPUDS-a“ bio predstavlјen tokom 2021.-e godine:\nGradska galerija Arilјe\n“Mali format” – Univerzum u malom\nOvogodišnja tradicionalna izložba Slikarsko-grafičke sekcije “Mali format” objedinjuje radove 59 umetnika iz različitih sekcija ULUPUDS-a, koji putuju kroz Srbiju obilazeći devet gradova do svog krajnjeg odredišta – Beograda, gde će na otvaranju biti dodelјena nagrada radu koji je tokom prethodne godine osvojio najveći broj glasova publike.\nSlike malog formata koje se izlažu kao zasebna kategorija, mogu da izazovu snažan utisak kod gledalaca, jer platna rađena u malim razmerama ostvaruju pojačanu intimnost. Posmatrač postaje intenzivno svestan svog prostora, kao i prostora na slici. Gledajući ove slikarske zabeleške, istovremeno se stvara jedan lirski momenat i kontradiktorni osećaj blizine i dalјine.\nSlikanje u malom formatu podrazumeva ulogu svedoka i sposobnost da umetnik istinito beleži opaženi svet oko sebe – to je istina izbrušena osećajem, zabeležen lirski momenat majušnog platna. Ruku umetnika vidimo neposredno u tragovima na površini platna, koji se magično transformišu u formu, sadržaj, boju, ritam, kontrast, celovitost, komponovane površine ili iskustvo tog trenutka. Ta beskrajna igra koja stvara hipnotičku iluziju zaustavlјenog vremena i poistovećivanje sa samim umetnikom, disput je publike sa delom, njihove međusobne bliskosti i posebne intime.\nDela malog formata na ovoj izložbi, međusobno različita po formi, tehnici i motivima, a spojena idejom zadatih dimenzija, omogućavaju zadovolјstvo blizine i neposrednog kontakta, jer upravo ovaj format omogućava stvaraocu da se udubi u detalјe koje slika, da se poistoveti sa njima, da ih oseti na jedan poseban intuitivan način. Postoji nešto nedostižno u malim slikama koje grade nematerijalnu vezu između umetnika, njegovih umetničkih dela i kolekcionara, nešto između imaginacije i inspiracije.\nIako je umetnost velikih platana još uvek u središtu umetničke pozornice i stimuliše interesovanje svojom veličinom, koncept malog formata polako stiče sve veću popularnost među lјubitelјima umetnosti, jer ovaj žanr, pored toga što je neposredan, jednostavan je za prikazivanje, prenosiv i odličan za darivanje.\nRaznovrsnost i iskrenost, odlike su koje ove slike prenose izuzetno dobro. Oblik i boja otvaraju materijalni svet prirode, dok raskošna slikarska mašta i poetika slika sve jasnije ocrtavaju današnju likovnu scenu. Zbog toga i ne čudi što se izložba “Mali format” održava više od deset godina za redom i sa velikim nestrplјenjem očekuje u svim gradovima u kojima stiže do srca publike.\nTekst iz kataloga izložbe „Mali format ULUPUDS-a 2021.“\nTijana Stojilјković, istoričar umetnosti\nTagoviGalerija Singidunum izlozba Mali format


PRESEK - Besplatni zdravstveni pregledi: Plaćaju se novcem iz budžeta - Magazin Pressek\nBesplatni zdravstveni pregledi: Plaćaju se novcem iz budžeta\nU ministarstvu o akciji govore kao o „besplatnoj”, međutim i nije baš tako. Troškove rada sestara, lekara i potrošnog materijala, opet će na kraju platiti građani\nBy Izvor: n1, agencije, pressek, foto: pixabay/Semevent Ponedeljak, 18. septembar 2017.\nAkcija besplatnih pregleda u bolnicama u Srbiji počela je juče. Tri klinička centra, u Novom Sadu, Kragujevcu, Nišu, i još 58 opštih bolnica do 16 sati primali su sve pacijente.\nBolnice širom zemlje otvorile su vrata za sve, pa i za one bez zdravstvenih knjižica. Na ulazu, pacijente je čekao lekar sa kartonom koji uzima samo njihovo ime i prezime i upućuje ih na pregled. U karton se, po završetku pregleda, upisuju svi rezultati i ukoliko je potrebno, građani se upućuju na dalje lečenje.\nU ministarstvu o akciji govore kao o „besplatnoj”, međutim i nije baš tako. Troškovi rada sestara, lekara i potrošnog materijala, verovatno će se finansirati iz budžeta, kažu u RFZO, drugim rečima, besplatne preglede opet će na kraju platiti građani.\nSa druge strane, većina pacijenata koji su potražili savet lekara zadovoljno je ovom akcijom. Prvi utisci su da građani Srbije ne posvećuju dovoljno pažnje svom zdravlju, pošto su lekari kod većeg broja ljudi koji su došli na pregled otkrili dijabetes, a da oni prethodno nisu ni znali da imaju tu bolest.\n- Pacijenti su motivisani da urade ove preglede, izuzetno su zadovoljni. Nažalost ili na svu sreću kod jednog broja pacijenata koji nisu znali da imaju šećera u krvi, otkrili smo visoke vrednosti šećera u krvi, izjavila je direktorka Kliničko-bolničkom centru Bežanijska kosa Marija Zdravković.\n- Mislim da će se za sledeću akciju, koja će biti u par narednih nedelja od toga biti uključeni i domovi zdravlja i Klinički centar Srbije. Gde ćemo, ponavljam, još jednom izmeriti vrednost šećera u krvi, uraditi EKG izmeriti pritisak, poslušati pluća i srce, rekao je ministar zdravlja Zlatibor Lončar.\nSledeća akcija besplatnih pregleda biće održana u prvoj nedelji oktobra, a planirano je da se ovakve akcije ubuduće sprovode jednom mesečno.


Ministar Vulin: Pripadnici 72. brigade za specijalne operacije su opremljeni najmodernijom opremom i ne zaostaju ni malo za njihovim kolegama u svetu - Radio televizija Pančevo\nMinistar Vulin: Pripadnici 72. brigade za specijalne operacije su opremljeni najmodernijom opremom i ne zaostaju ni malo za njihovim kolegama u svetu\n15. jula 2020. 30. avgusta 2020. 0193\n– Pripadnici 72. brigade za specijalne operacije neprekidno se obučavaju. Ne prođe ni jedan dan a da oni ne izvode određenu formu obuke. Zahvaljujući velikim ulaganjima u našu vojsku, zahvaljujući velikim ulaganjima u 72. brigadu za specijalne operacije, mogli smo danas da izvedemo ovu vežbu. Za ovu vežbu morali ste da imate helikopter, kao i nove konopce, odgovarajuću opremu, ali i ronilačku opremu za ronioce koji su iskakali iz helikoptera – izjavio je danas ministar odbrane Aleksandar Vulin koji je obišao obuku pripadnika 72. brigade za specijalne operacije u rejonu prevodnice Kajtasovo, gde su izveli desant ronilaca iz helikoptera na vodenu površinu, desant iz čamaca pri punoj brzini i vertikalni manevar primenom tehnike brzog spuštanja.\n– Pripadnici 72. brigade za specijalne operacije su opremljeni najmodernijom opremom i ne zaostaju ni malo za njihovim kolegama u svetu. Uvek smo imali najbolje ljude, a red je da naši najbolji ljudi imaju najbolju opremu – poručio je ministar Vulin.\nKako je istakao komandant Bataljona za specijalne operacije „Grifoni“ potpukovnik Dragan Kužet danas je prikazana obuka „izvođenje diverzije“ kroz tri tačke.\n– Prikazani su desant ronilaca na vodenu površinu iz helikoptera, desant ronilaca na vodenu prepreku iz čamaca pri punoj brzini i desant pripadnika Bataljona za specijalne operacije „Grifoni“ primenom tehnike brzog spuštanja „fast rope“. Sve akcije specijalnih jedinica zasnivaju se na dva posebna efekta koja želimo da postignemo – iznenađenje i tajnost. Uz to postižemo još jedan efekat – pripadnike timova ubacujemo na najbrži i najefektniji mogući način i tako sprečavamo izloženost pripadnika, povećavamo tajnost, a time i iznenađenje. Sve to radimo do automatizma pod parolom „što više znoja u miru, manje krvi u ratu“ – rekao je potpukovnik Kužet i poručio građanima Srbije da budu bezbedni, da je vojska dobro obučena, posebno pripadnici 72. brigade za specijalne opoeracije i bataljona „Grifoni“ te dodao da će svaki zadatak koji pred njih postave biti sigurno realizovan.\nNa lokaciji prevodnice Kajtasovo, pripadnici Bataljona za specijalne operacije „Grifoni“ desant ronilaca iz helikoptera na vodenu površinu i veritkalni manevar primenom tehnike brzog spuštanja izveli su u sadejstvu sa pripadnicima RV i PVO.\nNakon prikaza obuke, ministar Vulin je prisustvovao i prezentaciji veračke i ronilačke opreme kojom su opremljeni pripadnici Bataljona za specijalne operacije „Grifoni“.\nVulin: I ova “Slobodna skupština” trajaće dok Đilas ne odluči drugačije\nVUČIĆ: U razgovorima smo sa zemljom koja je završila sa testiranjem vakcine- Nadam se da ćemo je imati pre kraja godine, to bi bio spas za Srbiju


Nijedan električni automobil nije uvezen u BiH ove godine - Glas Srpske\nMilijana Latinović 09.07.2019 13:58\nBanjaluka - Nijedan električni automobil nije uvezen na tržište Republike Srpske i FBiH u prvom polugodištu ove godine, pokazuju podaci Uprave za indirektno oporezivanje (UIO) BiH.\nPrema evidenciji UIO, lani je u BiH uvezeno sedam četvorotočkaša na električni pogon iz Njemačke, Poljske, Kine i SAD, odakle je stigla “tesla” vrijedna više od 220.000 KM. U BiH je tokom 2017. godine stiglo deset električnih automobila, a najskuplji među njima takođe je bio model “tesla”, koji je plaćen oko 294.000 maraka.\nPredsjednik Udruženja ovlašćenih zastupnika i trgovaca automobilima pri Privrednoj komori FBiH Haris Muratović kaže za “Glas Srpske” da će u drugoj polovini godine na tržištu biti dostupni potpuno novi modeli električnih četvorotočkaša.\n- Novi električni automobili će imati šasiju potpuno podređenu električnom motoru, za razliku od dosadašnjih vozila, koja su na neki način predstavljala prelaznu varijantu. Ta vozila imaće duži domet, u prosjeku do 500 kilometara, a očekuje se i pad njihove cijene, što bi trebalo da utiče na povećanje uvoza - rekao je Muratović.\nIstakao je da mnogi vjerovatno čekaju i najavljeno ukidanje carine na uvoz električnih automobila, te iz tog razloga ove godine nije bilo uvoza. Muratović pojašnjava da bi ukidanje carina bila jedna vrsta stimulacije, po uzoru na zemlje EU, koje mnogo investiraju u smanjenje zagađenja u oblasti transporta na način da stimulišu nabavku električnih automobila, vraćaju kupcima PDV i tome slično.\n- S obzirom na to da još nije formiran Savjet ministara BiH, nemamo s kim ni da razgovaramo o uvođenju stimulacija kod nas. Okvirna strategija saobraćaja koja je donesena na nivou BiH predviđa smanjenje emisije CO2 za 20 odsto do 2030. godine, a mi se još nismo pomjerili ni pedalj kad je riječ o tom pitanju - rekao je Muratović.\nMinistarstvo spoljne trgovine i ekonomskih odnosa BiH u tehničkom mandatu pripremilo je u januaru prijedlog odluke o privremenoj suspenziji i smanjenju carinskih stopa na uvoz novih vozila do kraja godine i automobila na električni pogon, koja predviđa smanjenje sa pet na nultu carinsku stopu na automobile na električni pogon.\nHaris Muratović ističe da BiH još nema ni dovoljno javnih punionica za automobile na električni pogon.\n- Banjaluka je jedan od prvih gradova u BiH koji je postavio javne punionice, čak šest, u Doboju su postavljene dvije, dok su u Sarajevu od 15 punionica samo dvije javne - rekao je Muratović.


Poskupljenja hvataju zalet\nVečernje novosti\t27.11.2008 14:37\nNovi cenovnik uskoro bi mogao da zaživi i u taksiju\nOd 1. decembra skuplji parking, čekaju se taksi, minibus, GSP, grejanje. Parkiranje u zonama od ponedeljka košta 9,5 odsto više. Taksisti traže korekciju od 7,5 procenata, minibus skuplji i za četvrtinu...\n"CUNAMI" poskupljenja koji preti da oko Nove godine zapljusne Beograđane polako se približava - od 1. decembra vozači će skuplje plaćati parking, za 9,5 odsto. Novi cenovnici uskoro bi mogli da zažive u taksiju i minibusu, a već odavno je izvesno da će poskupeti gradski prevoz i grejanje, po svemu sudeći - s prvim danima naredne godine.\nPARKIRANJE: Od prvog dana decembra, parkiranje u prvoj (crvenoj) zoni umesto dosadašnjih 37,5 dinara koštaće 40 dinara kada se karta kupi kod kontrolora, odnosno 41 dinar za plaćanje SMS-om, na parkomatu ili kupovinom karte na trafici. U drugoj (žutoj) zoni cena je 30, odnosno 29 umesto dosadašnjih 26,5 dinara, dok će vozači koji svoj automobil ostave u trećoj zoni plaćati 25, odnosno 23 dinara, umesto 21 dinar.\nStanari će mesečnu pretplatnu kartu plaćati 416 dinara, a firme od 2.987 do 6.640 dinara u zavisnosti od zone. Prvi započeti sat u javnim garažama plaćaće se 35, a svaki naredni 40 dinara.\nPoskupele su i kazne, pa će doplatna karta ubuduće stajati 1.700 dinara, a vozači čijeg ljubimca odnese "pauk" moraće da izdvoje od 4.710 do 7.065 dinara,u zavisnosti od kategorije prekršaja. Prenos putničkih vozila po nalogu komunalne inspekcije koštaće vozače 8.830 dinara.\nMINIBUS: Iz dva preduzeća koja obavljaju minibus prevoz, "Domiko" i "Sitibus", već su poslati zahtevi za novom cenom karte. Beograđani bi, ako se ovaj predlog usvoji, jednu vožnju plaćali 100 dinara, umesto dosadašnjih 80, mada ovi prevoznici kažu da je i to - minimum.\n- Opravdanja za poskupljenje ima dosta, jer ne ulazi u naše troškove samo gorivo - objašnjava Gojko Savić, direktor saobraćaja u "Domiku". - Morali smo da podnesemo zahtev za nivelaciju cena ne zbog naše zarade, već da bismo mogli da opstanemo. Ipak, iz grada nam još nisu odgovorili.\nTAKSI: U sličnoj su situaciji i taksisti, koji su gradonačelniku ovih dana dostavili svoj predlog novih cenovnika. Prema njemu, start bi poskupeo sa 119 na 129 dinara, kilometar u prvoj tarifi sa 46 na 49, a u drugoj sa 58 na 64 dinara. Zasad se ne zna da li će grad pristati na ovo poskupljenje, a situaciju dodatno komplikuje činjenica da su neka udruženja poslala i svoj, nešto drugačiji predlog, po kojem bi start koštao čak 149 dinara, prva tarifa 49, a druga 59 dinara.\nIZ "Beogradskih elektrana" najavili su da bi cena grejanja trebalo da bude veća za nekoliko desetina odsto, ali konačnu reč o nivou poskupljenja i ovde će dati Republika. Predlog gradonačelnika Đilasa je da se cena gasa direktno odražava na cenu grejanja.\nNi cena vode nije se dugo menjala, a iako računice "Vodovoda" kažu da iz česme mora da teče desetak odsto skuplji mlaz, nije izvesno da će se to uskoro i desiti.\nI CENE pojedinačnih karata i markica za GSP moraju "gore", ali još niko iz Starog dvora nije dao zvaničnu odluku koliko. Procenjuje se da bi karta, za normalno funkcionisanje kada se smanjeni udeo grada u transportnim troškovima prevoznika, morala da košta najmanje 25 odsto više, mada nije isključeno da poskupljenje bude i veće. To znači da bi, na primer, jedna vožnja u prvoj zoni stajala 40 dinara, umesto dosadašnja 32.


Novak Đoković uspešno juri ka tituli na Rolan Garosu. Pobedom u trećem kolu nad Italijanom Salvatoreom Karuzom sa 3-0 plasirao se u osminu finala.\nĐoković je upisao treću pobedu u nizu bez izgubljenog seta, a ovo mu je bio prvi međusobnim okršaju sa Italijanom.\nOvo je bila 24. uzastopna pobeda srpskog tenisera na Grend slemovima. Mora se čestitati i italijanskom tenisru koji je pružio sjajan otpor, a sada je pretrpeo poraz posle pet trijumfa zaredom i ulaska u glavni žreb RG kroz kvalifikacije.\nLaslo Đere poražen u trećem kolu Rolan Garosa


Kupovina računara za porodicu Stevanović - Pomoć Srpskoj Deci\nKupovina računara za porodicu Stevanović\nŽelimo da se zahvalimo anonimnom donatoru, koji je postao veliki prijatelj naše dece, i porodici Stevanović donirao novac i omogućio nam da napravimo i ovu uspešnu akciju.\nZahvaljujući ovoj donaciji, porodici Stevanović smo kupili računar u iznosu od 46.000rsd. Cilj i nada ove akcije je da će deci ova donacija omogućiti da redovno prate nastavu, kao i da se u budućnosti školuju, uče i rade.\nDonacija garderobe za porodicu Trajković\nŽelimo da se zahvalimo donatorki koja je porodici Trajković donirala toplu obuću i odeću za njihove mališane....\nKupovina namirnica za porodicu Ilić\nDonacija hrane za porodicu Ilić u iznosu od 6.000rsd! Ovom prilikom želimo da se zahvalimo anonimnim donatorima koji...\n25.000rsd za Porodicu Nedeljković\nUspešna Akcija! Sedmočlana porodica Nedeljković iz Mionice je dobila pomoć u iznosu od 25.000rsd od našeg donatora...


Stanko Gagrčin – 36 pitanja – Kulturni centar Grad\n2019. godinu završavamo pitanjima, a njih ukupno 36 pripremio je Stanko Gagrčin na istoimenoj samostalnoj izložbi koja se otvara u ponedeljak 16. decembra od 20 časova. Gagrčin dolazi iz Novog Sada, gde je diplomirao scensku arhitekturu, tehnologiju i dizajn na Fakultetu tehničkih nauka, ali već neko vreme stvara video radove i instalacije. Svoj rad prikazivao je grupno na izložbama u okviru Bitef festivala, na Kalemegdanu, kao i u Muzeju savremene umetnosti Vojvodine tokom 2016. Prosle godine bio je gost galerije Homesession u Barseloni, na dvomesečnoj umetničkoj rezidenturi.\nPred publikom Gradske galerije debituje projektom 36 pitanja, multimedijalnom interdisciplinarnom i interaktivnom instalacijom koja se razvija isključivo u virtuelnom prostoru i bavi se sličnostima i razlikama između medija filma, video umetnosti, video igara i virtuelne realnosti. Gagrčinov cilj je stvaralaštvo koje počiva na preseku ovih medija ali uključuje i publiku, koja se poziva da uroni u virtuelnu prezentaciju. Narativ ove instalacije razvija se na temeljima psiholoških istraživanja Artura Arona, čiji se eksperiment sastojao iz 36 pitanja a bio usmeren na parove. Gagrčinovo stvaralaštvo teži slojevitošću koje se razvija sa svakim pitanjem svakom paru, likovnom, ekspresivnom, simboličkom i emocionalnom slojevitošću. Svakom pitanju dodeljuje se monumentalni prostor, koji je simetričan, nekada i sakralan kako bi se arhitekturom odredio smer pitanja koja postaju intimnija i samim tim suštinska za analizu i samoanalizu. Dok arhitektura podstiče na istraživanje virtuelnog prostora sama pitanja vode u smer istraživanja emocionalnog prostora koji je podjednako virtuelan ali suštinski veoma značajan.\n36 pitanja postavljaće se sve do 29. decembra, svakog dana od 14 do 20 časova, ipak ovo nije poslednja izložba desete izlagačke sezone, već publiku očekuje još jedno iznenađenje početkom 2020. godine.


Naše maline na svjetskim trpezama - Akta.ba\nZemljoradnička zadruga u Blagaju, kod Novog Grada, takođe uspješno vodi kooperativnu proizvodnju malina sa voćarima i trenutno pod zasadima ima 36 dunuma, a u planu je i povećanje proizvodnje. Ove godine očekuju oko 50 tona malina, a kako navode, tržište je obezbijeđeno.\n31.03.2015. 09:03 / Izvor: Nezavisne novine\nOve godine u cijeloj Bosni i Hercegovini očekuje se rod malina od oko 10.000 tona, a voćari unazad tri godine bilježe odličan uspjeh u proizvodnji maline, koja uvijek pronalazi svog kupca.\nPrema podacima UNDP BiH, 90 odsto ukupnog roda maline iz BiH se izvozi u zemlje EU, Švajcarsku, Sjevernu Ameriku, dok se ostatak koristi za domaće tržište i domaće prerađivačke kapacitete. Da je je BiH odličan proizvođač maline, svjedoči i izvještaj USDA - "National Agricultural Statistics Service" za 2014. godinu, u kojem BiH zauzima čak 12. mjesto u svijetu po proizvodnji i izvozu maline.\nLjubiša Alempić, predsjednik Udruženja malinara Bratunca, Srebrenica i Milića "Vilamet", kaže za "Nezavisne" da je proizvodnja malina i na području podrinjske regije, koje je pogodno za uzgoj ovog voća, iz godine u godinu sve veća.\n"Podrinje se crveni od malinjaka. Na području ove regije ima oko 150 do 200 hektara površine pod zasadima malina i kupina, te oko 1.500 proizvođača", precizirao je Alempić i dodao da se sve veći broj poljoprivrednih domaćinstava odlučuje na ovaj korak.\nOn je istakao da "tržište vapi za dobrom malinom", te da su otkupne cijene u BiH dobre. U posljednje dvije godine cijena po kilogramu ne pada ispod tri KM, a od tri dunuma pod zasadima malina, što je tri tone roda, četvoročlana porodica može solidno živjeti. U ovom udruženju navode da su samo s područja Bratunca otkupljivači malina prošle godine izvezli oko 3.000 tona u zemlje Skandinavije. Malinari navode da je ulaganje u proizvodnju jagodičastog voća najrentabilnije u BiH, jer sva sredstva koja se samo tokom godine ulože na podizanje zasada iduće godine s prodajom roda se i otplate, a već sljedeće proizvođač bilježi zaradu.\nRisto Pavlović, voćar iz Bratunca, pod zasadima maline, kupine, jagode i borovnice trenutno ima oko 70 ari.\n"Kreditno sam se zadužio kako bih podigao zasade. Očekujem da ću uspjeti prodati rod po dobroj otkupnoj cijeni kako bih otplatio ulaganja", kazao je on.\nU Ministarstvu poljoprivrede, šumarstva i vodoprivrede RS podržavaju podizanje zasada jagodičastog voća (malina, kupina i jagoda) minimalne površine 0,1 hektar po voćnoj vrsti pojedinačno.\n"Visina subvencija je do 30 odsto od ukupno investiranih sredstava u proizvodnju", precizirala je Aleksandra Gavrić-Rožić iz Službe za odnose s javnošću resornog ministarstva te dodala da najviše zasada malina ima na području bijeljinske regije oko 315 hektara.\nMinistarstvo obezbjeđuje i podsticaje za otkupljene jagode, maline i kupine. Visina premije za proizvedeno i prodato voće je do 15 odsto od prosječne tržišne cijene po jedinici proizvoda. Prema podacima Ministarstva za prošlu godinu isplaćeno je 670.522,10 KM podsticaja za 740 malinara u RS, a podsticaj za malinu iznosio je 0,44 KM po kilogramu. Prema podacima resornog ministarstva, u RS je pod zasadima malina oko 455 hektara.\nNačelnik bratunačke opštine Nedeljko Mlađenović nedavno je najavio da će tokom ove godine biti obezbijeđeni sistemi za navodnjavanje zasada jagodičastog voća u Bratuncu. On je istakao da će u tom projektu učestvovati UNDP i Japanska agencija za međunarodni razvoj (JICA), koji će finansijski podržati projekte razvoja poljoprivrede u Bratuncu, Srebrenici i Milićima u naredne tri godine.\nProizvodnja maline u BiH u proteklim godinama:\n(izvještaj USDA - "National Agricultural Statistics Service" za 2014)\n2013. oko 5.000 tona\n2014. oko 7.500 tona\n2015. očekivanja 10.000 tona\nOtkupna cijena po kilogramu maline\n2013. godine 3,20 KM\n2014. godine 3,30 KM\n2015. očekuje se minimum 3,00 KM\n#Ove godine u cijeloj Bosni i Hercegovini očekuje se rod malina od oko 10.000 tona\n#a voćari unazad tri godine bilježe odličan uspjeh u proizvodnji maline\n#koja uvijek pronalazi svog kupca. Prema podacima UNDP BiH\n#90 odsto ukupnog roda maline iz BiH se izvozi u zemlje EU\n#dok se ostatak koristi za domaće tržište i domaće prerađivačke kapacitete. Da je je BiH odličan proizvođač maline\n#svjedoči i izvještaj USDA - "National Agricultural Statistics Service" za 2014. godinu\n#u kojem BiH zauzima čak 12. mjesto u svijetu po proizvodnji i izvozu maline. Ljubiša Alempić\n#Udruženje malinara Bratunac


Linta: Ratnohuškačka Rezolucija grada Sarajeva\n26/06/2020 | 19:47 | Izvor: SRNA\nPredsjednik Odbora Skupštine Srbije za dijasporu i Srbe u regionu Miodrag Linta ocijenio je sramnom, licemjernom i ratnohuškačkom Rezoluciju grada Sarajeva u kojoj se iznosi "niz najbezočnijih laži o navodnom genocidu nad Bošnjacima u Srebrenici".\nLinta je istakao da se u rezoluciji iznosi i niz laži o tobože multietničkom Sarajevu i o provokativnom poistovjećivanju časne borbe saveznika protiv fašizma u Drugom svjetskom ratu sa borbom takozvane Armije BiH u građanskom ratu protiv Srba.\n- Brojne činjenice pokazuju da Sarajevo nije nikakav simbol slobode i suživota različitih nacija i vjera već grad iz kojeg je protjerano više od 150.000 Srba, grad u kome je postojalo 125 logora za Srbe u kojima su strahovito i svirepo mučeni i ubijani - naveo je Linta u pisanoj izjavi.\nOn je ukazao da je Sarajevo grad u kojem je ubijeno hiljade Srba, u kojem se otima i uzurpira srpska imovina, grad u kojem se slave ratni zločinci iz takozvane Armije BiH, a srpske žrtve prećutkuju, umanjuju i negiraju.\nOn je naveo da su činjenice koje pokazuju da Sarajevo nije simbol slobode i suživota da je to grad u kojem ustanove i ulice nose imena istaknutih sljedbenika i funkcionera genocidne i nacističke NDH i grad u kojem se sistematski krše ustavna, nacionalna i ljudska prava preostalih Srba koji su građani trećeg reda i diskriminisani na svakom koraku.\nLinta je istakao da grad Sarajevo Rezolucijom skandalozno poziva nadležne institucije u BiH da donesu propise kojim će se zabraniti "javno negiranje nepostojećeg genocida u Srebrenici".\nOn je naveo da je jasno da je ta rezolucija u svojoj suštini ratnohuškačka i da predstavlja kontinuitet širenja bijesne mržnje prema srpskom narodu, Republici Srpskoj i Srbiji.\n- Odbornici grada Sarajeva dobro znaju da je priča o tobožnjem genocidu u Srebrenici veliki lažni mit koji nema veze sa istinom o događajima iz 1995. godine i koji je u funkciji izgradnje nacionalnog identiteta i homogenizacije bošnjačkog naroda na antisrpskoj osnovi - ocijenio je Linta.\nPrema njegovim riječima, nije moguće govoriti o pomirenju i uspostavljanju povjerenja između srpskog i bošnjačkog naroda dok god zvanične institucije u Sarajavu i vodeće bošnjačke stranke zastupaju lažne i besmislene teze o agresiji na BiH i genocidu u Srebrenici, dok se slave ratni zločinci i osporava Dan Republike Srpske, a ona naziva genocidnom i zločinačkom tvorevinom s ciljem da se Srpska ukine i stvori unitarna BiH.\nGradsko vijeće Sarajeva usvojilo je u četvrtak, 25. juna, "Prvu rezoluciju grada Sarajeva" kojom je potvrđena "istorijska opredijeljenost Sarajeva kao bosanskohercegovačkog, demokratskog, antifašističkog, multikulturnog, multikonfesionalnog i kosmopolitskog grada".\nU tekstu rezolucije upućen je "poziv nadležnim institucijama u BiH da na 75. godišnjicu oslobođenja Sarajeva i trećeg zasjedanja ZAVNOBiH-a, 25. godišnjicu genocida u Srebrenici, 25. godišnjicu Dejtonskog mirovnog sporazuma, bez odlaganja donesu propise kojim će se zabraniti javno negiranje genocida u Srebrenici, isticanje fašističkih simbola i slavljenje ratnih zločinaca".


Kancelarija i čelnici Misije EU: Značaj transparentnih izbora na Kosovu\nŠef Kancelarije Evropske unije (EU)/specijalni predstavnik EU i čelnici misija zemalja članica EU na Kosovu sa velikom pažnjom su pratili pripreme za prevremene parlamentarne izbore, navodi se u saopštenju.\n"Podvlačimo značaj transparentnih, pouzdanih i inkluzivnih izbora. Pozivamo sve relevantne kosovske institucije da postupaju u skladu sa međunarodnim standardima, bez političkog pritiska i da poštuju odluke Centralne izborne komisije i sudstva. Podstičemo građane Kosova da iskoriste svoje pravo glasa uz poštovanje svih mera protiv pandemije COVID-a 19", dodaje se.\nSMI će pripremiti izveštaj o izborima, uključujući preporuke o načinu za dalje unapređenje i jačanje izbornog procesa.\n"Osim toga, mi, diplomate iz Kancelarije EU/SPEU i predstavništava zemalja članica EU, zajedno sa drugim međunarodnim kolegama, tesno ćemo pratiti izborni proces na dan izbora posećivanjem biračkih mesta. Takođe, pozdravljamo i podržavamo napore organizacija građanskog društva na Kosovu u pogledu posmatranja izborne kampanje i procesa na dan izbora", navodi se.\nČvrsto stojimo po pitanju našeg istrajnog i jakog partnerstva sa Kosovom, ističe se.\n"Spremni smo da se angažujemo sa izabranim poslanicima u Skupštini. Verujemo da će nova skupština brzo izabrati predsednika i da će se formirati nova vlada, blagovremeno, da bi se promovisale dalje reforme i razvoj, povela borba protiv korupcije, ojačala vladavina prava i uznapredovala evropska budućnost kosova, uključujući nastavak dijaloga između Beograda i Prištine uz pomoć EU", ističe se.\nRadujemo se, dodaje se, razgovoru o primeni preporuka iz sukcesivnih izveštaja misija EU za posmatranje izbora sa kosovskim organima nakon izbora.\n"Pozivamo sve strane da ubrzaju svoj rad posle izbora da bi se iste preporuke primenile", zaključuje se u saopštenju.


Dečiji vrtić : Južne vesti\nZbog toga što je 5-godišnja devojčica zadobila opekotine drugog stepena tokom ručka u niškom vrtiću "Slavuj", iz Predškolske ustanove "Pčelica" kažu da je vaspitačica udaljena sa posla, te da je protiv nje pokrenut disciplinski postupak. Roditelji dece koja pohađaju grupu suspendovane vaspitačice zahtevaju od Uprave da je bez sankcionisanja vrati na posao, jer su, kako navode, prezadovoljni njenim radom, ali i zato što smatraju da je odgovornost i na drugim zaposlenima.\nOdbornik Stanković: Novi način finansiranja vrtića udar na kućni budžet, sprečite protest roditelja\n16:42, 6. 6. 2021.\nNakon što su roditelji najavili da će od ponedeljka zakazati protest zbog odluke da Grad umesto privatnim vrtićima novac refundira njima i odbornik Skupštine Grada Niša Miodrag Stanković pozvao je čelnike da razmotre njegovu inicijativu i spreče protest. U inicijativi koju je podneo 25. maja tražio je da se novac uplaćuje direktno vrtićima, da u vrtić mogu da se upišu i deca mlađa od 1 godine i da se ukine lista čekanja od 6 meseci za upis.\nU vrtić "Zum Zum Bumbar" upis za pripremni predškolski program\n10:00, 27. 5. 2021.\nŠirok spektar aktivnosti je deci na raspolaganju u vrtiću "Zum Zum Bumbar" koji se nalazi u niškom naselju Duvanište, a ta predškolska ustanova je dostupna mališanima od 10 meseci, pa sve do 6 godina. Pored najsavremenijih edukativnih sredstava, zdrave ishrane i dobro opremljenog prostora, "stub" vrtića je kvalitetan stručni kadar, a trenutno je u toku upis za pripremni predškolski program.\nOtvoren vrtić “Zvončica” u Gornjoj čaršiji u Vranju, plan da od jeseni u njemu boravi 100 mališana\n17:10, 5. 5. 2021.\nDo pre dve godine privatni, a sada u sklopu Predškolske ustanove “Naše dete”, zvanično je otvoren vrtić “Zvončica” u vranjskom naselju Gornja čaršija, a Grad će 54 miliona dinara, za koliko ga je otkupio, otplaćivati narednih pet godina. U vrtić je trenutno upisano trideset deteta, a plan je da ih od jeseni bude 100.\nVrtić "Mladost" u Medveđi zatvoren na dve nedelje, zaraženo troje zaposlenih i jedno dete\n11:30, 6. 4. 2021.\nPoslednjih nedelja epidemiološka situacija u Medveđi se pogoršova, a usled zaražavanja troje vaspitača i jednog deteta, Zavod za javno zdravlje Leskovac naložio je Štabu za vanredne situacije u Medveđi da vrtić "Mladost" bude zatvoren naredne dve nedelje, što je za Južne vesti potvrdio i predsednik Opštine Medveđa Nebojša Arsić.\nNema dece zaražene koronom u dve najveće privatne predškolske ustanove u Nišu, tvrde vlasnici\n18:13, 19. 3. 2021.\nU najvećim privatnim predškolskim ustanovama u Nišu, Meda i Mazza , trenutno nema dece zaražene koronom, ali ima nekih koji su izolaciji zbog članova porodice koji su pozitivni na virus, dok se u vrtićima poštuju se sve propisane mere, kažu vlasnice ovih ustanova. Kakva je situacija u ostalim niškim privatnim vrtićima pitali smo Upravu za društvene delatnosti, ali do objavljivanja teksta nismo dobili odgovor.\nDva vrtića u Vranju zatvorena zbog kovida\n14:10, 18. 3. 2021.\nZbog pogoršanja epidemiološke situacije u prethodnih pet dana, odlukom Štaba za vanredne situacije u Vranju, dva vrtića u ovom gradu obustaviće rad, jedan do 25. marta, a drugi tri dana duže. Od sutra do 25. marta neće raditi vrtić "Naše dete", dok će vrtić "Čarolija“ obustaviti rad do 28. marta.\nBoravak u vrtiću na jugu najskuplji u Aleksincu - od ove godine mesečno košta i više nego u Beogradu\n08:54, 15. 2. 2021.


Slede otkazi za 3.000 zaposlenih u školama?\nM. D.\t 27. maja 2015. 13:58\nDonošenjem Pravilnika o ceni usluga u osnovnim i srednjim školama bez posla će ostati oko 3.000 zaposlenih u školama kao nenastavno osoblje, kazao je predsednik Sindikata obrazovanja Srbije Branislav Pavlović. Potpredsednik SOS-a Radomir Šojanović kazao je da će najveći udar, zbog nove formule za izračunavanje broja zaposlenih, podneti “patuljaste” škole, odnosno one koje imaju manje od 32 odeljenja, jer kako je naveo neće imati pravo na zapošljavanje nekih ljudi, kao što je sekretar škole sa punim radnim angažovanjem. Kako je naveo SOS, na sastanku u Ministarstvu prosvete, nauke i tehnike pre dva dana je predočio ove nedostatke, a ministar Srđan Verbić kazao je da će povući pravilnik i izmeniti ga.\nPavlović je kazao da sindikat traži isplatu pomoći, zbog gubitaka nakon smanjenja plate od 10 odsto, do 15. jula. On je dodao da ta pomoć ne bi trebalo da bude ista za sve, jer nije svima isto i oduzeto od plate.\nOn je naveo da su to pitanje pokušali da reše sa resornim ministrom, ali da je on kazao da isplata pomoći zavisi od odluke premijera i Međunarodnog monetarnog fonda. Pavlović je naveo da je zbog toga SOS juče pondneo zahtev za susret sa premijerom.\nPavlović je naveo da ima i velikih problema oko potpisivanja Posebnih kolektivnih ugovora, koje treba da potpišu zaposleni u visokom obrazovanju, ili zaposleni u vrtićima.\nOn je kazao da će zbog svih problema u prosveti sindikati morati da se sastanu u avgustu i razmotre eventualni štrajk početkom naredne školske godine, za koji je kazao da misli da je nepopularno rešenje.


SARADNJA SA VGSK: Jačanje crno-bele porodice! - TPKNEWS\nNaslovna/VESTI/SARADNJA SA VGSK: Jačanje crno-bele porodice!\nSa željom da crno-bela porodica bude čvrsta, a da se deca od malena okrenu pravim vrednostima, članovi UO FK Partizan, na čelu sa Draganom Trailovićem i prof. dr Rajićem, posetili su opštinu Veliko Gradište gde je upriličen susret sa Draganom Milićem, predsednikom opštine, i Vladimirom Štrbcem, predsednikom skupštine opštine.\nTokom razgovora, dogovorena je saradnja u više pravaca.\n– Poseta mališana i prisustvo utakmici FK Partizan – FK Anortozis 9. decembra 2021. godine.\n– Saradnja FK VGSK sa Omladinskom školom FK Partizan.\n– Odigravanje utakmice u selekciji veterana između FK VGSK i FK Partizan u narednih deset dana.\nPredstavnici FK Partizan su razgovore nastavili i u opštini Kladovo, sa Nikolić Sašom, predsednikom opštine, Ćeha Milanom, predsednikom komisije za sport i generalnim sekretarom FK Đerdap iz Kladova, i Mitrović Vladimirom, koordinatorom za rad mlađih kategorija FK Đerdap.\nNa sastanku je iskazano zadovoljstvo zbog odličnog funkcionisanja saradnje sa Omladinskom školom FK Partizan koja je ranije uspostavljena, a takođe je dogovorena i podela novih plastificiranih članskih karata navijačima Partizana na teritoriji opštine Kladovo, kao i dolazak dece na utakmicu sa Anortozisom, 09. decembra 2021. godine.


Predsednik Saveza jevrejskih opština o zabrani ruskih medija: Progon se vraća kao bumerang - 02.03.2022, Sputnik Srbija\nPredsednik Saveza jevrejskih opština o zabrani ruskih medija: Progon se vraća kao bumerang\nProgoni nikada nisu doneli ništa dobro, naprotiv, oni su se posle toga vraćali kao bumerang, kaže povodom zabrane Sputnjika i televizije RT i etiketiranja... 02.03.2022, Sputnik Srbija\nZbog učestalih hakerskih napada i ometanja sajta Sputnjik Srbija i naših kanala na Fejsbuku i Jutjubu, sve vesti pratite i na kanalu Sputnjik Srbija na Telegramu, koji niko ne može da ugasi, a sve video sadržaje na platformi „Odiseja“ (odysee.com).Sabadoš dodaje da prava i tačna informacija mora biti dostupna svima. Sve što se objavi, mora da bude tačno i mora da dođe do čitalaca i gledalaca.„Istina koja se objavi nema alternativu, nije važno ko je kaže, samo je bitno da je saopšti i da meni ostavi tu slobodu da sam zaključim da li je to dobro, pozitivno ili nije, da li je etički ili je drugačije. To je najvažnije u celoj priči. Odgovornost novinara, uredništava agencija uvek je na tome da prenose tačnu, proverljivu informaciju. Svako gušenje toga predstavlja kršenje osnovnih ljudskih prava“.„Ova činjenica me vraća na početnu premisu. Moraš da imaš tačne, proverljive informacije, ma iz kog izvora dolazile, ma ko da te finansira. Nije važno ko te finansira, ako pošteno radiš svoj novinarski posao, ne može da dođe ni do kakvog nesporazuma“, zaključuje Robert Sabadoš, predsednik Saveza jevrejskih opština Srbije.\nsrbija – politika, žestoke reakcije zbog gašenja „sputnjika“ i „rt“, cenzura, rt (medijska kuća „rusija danas“), sputnjik\n© Sputnik / Lola ĐorđevićSkup podrške Izraelu u Beogradu\nProgoni nikada nisu doneli ništa dobro, naprotiv, oni su se posle toga vraćali kao bumerang, kaže povodom zabrane Sputnjika i televizije RT i etiketiranja novinara predsednik Saveza jevrejskih opština Srbije Robert Sabadoš.\nSabadoš dodaje da prava i tačna informacija mora biti dostupna svima. Sve što se objavi, mora da bude tačno i mora da dođe do čitalaca i gledalaca.\n„Istina koja se objavi nema alternativu, nije važno ko je kaže, samo je bitno da je saopšti i da meni ostavi tu slobodu da sam zaključim da li je to dobro, pozitivno ili nije, da li je etički ili je drugačije. To je najvažnije u celoj priči. Odgovornost novinara, uredništava agencija uvek je na tome da prenose tačnu, proverljivu informaciju. Svako gušenje toga predstavlja kršenje osnovnih ljudskih prava“.\nRobert Sabadoš ističe da progoni nikada nisu doneli ništa dobro, naprotiv, oni su se progoniteljima vraćali kao bumerang:\n„Ova činjenica me vraća na početnu premisu. Moraš da imaš tačne, proverljive informacije, ma iz kog izvora dolazile, ma ko da te finansira. Nije važno ko te finansira, ako pošteno radiš svoj novinarski posao, ne može da dođe ni do kakvog nesporazuma“, zaključuje Robert Sabadoš, predsednik Saveza jevrejskih opština Srbije.\nDušan Kovačević osuđuje zabranu Sputnjika i RT: Ovolika mržnja prema svemu ruskom odavno nije viđena\n1 Mart, 16:20